ועדת הכלכלה, כנסת 23, פרוטוקול מספר 115, 2020-11-16 09:00

יעקב מרגי: בוקר טוב לכולם, אני מתכבד לפתוח את ישיבת ועדת הכלכלה של הכנסת – 16 בנובמבר 2020, כ"ט בחשון התשפ"א.

יעקב מרגי: הנושא: הצעת חוק הגז הפחמימני המעובה, התש"ף-2020.

יעקב מרגי: איתי, אתה רוצה להגיד לנו איפה אנחנו?

איתי עצמון: הגענו עד סעיף 31.

איתי עצמון: סעיף 30 לא אושר, כי אתה, אדוני, הגשת בקשה לדיון מחדש בסעיף.

איתי עצמון: כמו כן, על הפרק בקשות לדיון מחדש בסעיף 25, שאתה וחבר הכנסת מתן כהנא הגשתם.

יעקב מרגי: נפתח את סעיף 25 לדיון.

יעקב מרגי: מי בעד פתיחת סעיף 25 לדיון?

יעקב מרגי: אושר.

יעקב מרגי: פתחנו את סעיף 25, כי חשבנו שלא נכון יהיה להטיל אחריות מלאה על ספק גז.

יעקב מרגי: פתחנו את זה לדיון מחדש, כי חשבנו שצריך פה איזה שהוא איזון.

יעקב מרגי: אני מבין שהגעתם לאיזון עוד יותר גדול ממה שחשבתי.

חן בר יוסף: סעיף 25, כמו שמופיע פה, מייצר איזון של אחריויות.

חן בר יוסף: כאשר ספק גז מחליף היום ספק גז אחר הוא נדרש לעשות בדיקה למערכת.

חן בר יוסף: ב-2007 קבענו שספק הגז הנכנס יכול לכפות על ספק הגז היוצא למכור לו את מערכת הגז הבניינית, את אותו צובר גז הטמון בקרקע, בין אם הוא רוצה ובין אם הוא לא רוצה.

חן בר יוסף: מאז יש יותר החלפות ספקי גז בין בניינים.

חן בר יוסף: המשרד גם הלך ופרסם מערכת השוואת מחירים כדי שהציבור יוכל להשוות, להחליט ולבחור.

חן בר יוסף: פה אושרו תקנות שאומרות שלא חייבים רוב של 51% מדיירי הבניין המחוברים למערכת.

יעקב מרגי: האם יש פערים גדולים במחירי הגז כמו שצוין באותה כתבה?

חן בר יוסף: פער של 100%.

חן בר יוסף: יש מקומות שזה אפילו יותר מ-100%.

חן בר יוסף: יש מקומות בירושלים שמוכרים ב-10 שקלים למטר קוב, לעומת מרכז הארץ שמוכרים ב-35 שקלים למטר קוב.

חן בר יוסף: כמו כל אתר השוואת מחירים, גם פה יש השוואת מחירים לפי אזור.

חן בר יוסף: יש שוני בין לקוחות שצורכים הרבה מאוד, שאז העלות הקבועה מתקזזת על הרבה יותר כמות, לבין אנשים שצורכים מעט מאוד, שאז אותה עלות קבועה צריכה להתחלק על פחות גז.

חן בר יוסף: סעיף 25 בא וקובע שסוגיית האחריות קשורה לאיזו שהיא ידיעה.

חן בר יוסף: סוגיית האחריות אומרת: תעשה בדיקה מהרגע שנכנסת לבניין, ומאותו רגע אתה אחראי על כל מה שגלוי במערכת.

חן בר יוסף: ההצעה פה אומרת: אם אתה חברה חדשה שנכנסת פעם ראשונה לתוך בניין, קבל את התיעוד הקיים שיש לספק ותעשה בדיקה מטעמך.

חן בר יוסף: אגב, בבניין שבו בודקים כמה וכמה בדיקות, העלות לבדיקה כזאת יכולה להגיע ל-50 שקלים לחמש שנים קדימה, שזה 10 שקלים לשנה.

חן בר יוסף: אם זה בית, זה יעלה 150 שקלים למשך חמש שנים, שזה לא משהו שאמור להשפיע כל כך על המחיר שהצרכן רואה.

חן בר יוסף: אותה בדיקה היא לא על חשבון הצרכן ברמה המיידית, היא על חשבון הספק שאנחנו מניחים שיגלגל אותה במחיר הגז.

חן בר יוסף: הצרכן נהנה פה מבדיקה עדכנית של המערכת ביום המעבר.

גל נוי אפרת: בדיקת תקינות 25.

גל נוי אפרת: (א) בעל רישיון ספק גז יבדוק את תקינותו ש מיתקן גז לצריכה של מתקן גז עצמית, טרם הספקה ראשונית של גז למיתקן הגז (בסעיף זה - לצריכה עצמית בדיקה ראשונית); במקרה של הספקת גז באמצעות מכל גז מיטלטל –בדיקה ראשונית תבוצע במועד שבו בעל הרישיון סיפק את המכל לראשונה לצרכן, או במהלך החודש שקדם לאותו מועד, ובלבד שלא חל שינוי במתקן הגז ממועד הבדיקה עד מוד הספקת המכל.

גל נוי אפרת: (ב) בעל רישיון ספק גז יבצע בדיקה תקופתית למתקן גז לצריכה עצמית שהוא יספק לו גז (בסעיף זה – בדיקה תקופתית); בדיקה תקופתית תבוצע אחת לחמש שנים לפחות, אלא אם כן נקבעה בתקן רשמי תקופה קצרה יותר; לא נקבעה בתקן רשמי תקופה כאמור, רשאי השר לקבוע תקופה לביצוע בדיקה תקופתית לפי סעיף זה הקצרה מחמש שנים כאמור.

איתי עצמון: הכוונה שאם אין בתקן רשמי תקופה לביצוע הבדיקה, או שאם לא נקבעה בתקן תקופה קצרה יותר?

גל נוי אפרת: לפי הנוסח כרגע, החובה לבצע בדיקה אחת לחמש שנים קבועה בתקן רשמי 158 ובנוסח של סעיף קטן (ב).

איתי עצמון: עכשיו היא תהיה קבועה בחקיקה ראשית.

גל נוי אפרת: נכון, בחקיקה ראשית.

איתי עצמון: מה גדר סמכות השר?

איתי עצמון: האם לשנות את התקופה הקצרה שנקבעה בתקן, או לשנות את התקופה של החמש שנים?

גל נוי אפרת: הסמכות שלו צריכה להיות לשנות בכלל את התקופה הזאת של החמש שנים.

יעקב מרגי: המקסימום הוא חמש שנים.

איתי עצמון: אם לא נקבעה בתקן תקופה קצרה מחמש שנים, השר יהיה רשאי לקבוע את התקופה הזאת לגבי סוגי מתקנים מסוימים?

גל נוי אפרת: השר יהיה רשאי לקבוע תקופה אחרת לביצוע בדיקה תקופתית.

איתי עצמון: אם את מבקשת לגבור על התקופה של החמש שנים שקבועה בחקיקה ראשית, זה דבר שלהבנתי צריך לעבור אישור ועדה, כי את משנה עיקרון שנקבע בחקיקה ראשית.

איתי עצמון: אם מדובר על מצב שבו לא נקבעה בתקן תקופה קצרה, אז השר רשאי לקבוע את התקופה, וההוראות שלו, התקנות לא אמורות לגבור על העיקרון של החמש שנים.

גל נוי אפרת: אנחנו מקבלים את הערת הוועדה, וזה יהיה רק תקופה קצרה יותר.

איתי עצמון: רק התקופה הקצרה.

איתי עצמון: האם צריך להוסיף לגבי סוגי מתקנים?

חן בר יוסף: אנחנו לא יודעים.

יעקב מרגי: נמחקות המילים "רשאי השר"?

איתי עצמון: לא.

איתי עצמון: אם לא נקבעה בתקן רשמי תקופה קצרה מחמש שנים, השר רשאי לקבוע אותה.

איתי עצמון: מדובר על מקרים מסוימים?

חן בר יוסף: לגמרי.

איתי עצמון: לגבי סוגי מתקנים מסוימים?

חן בר יוסף: כן.

גל נוי אפרת: (ג) החובה לבצע בדיקה תקופתית כאמור בסעיף קטן (ב) תחול כל עוד מתקיים אחד מאלה:

גל נוי אפרת: לא הסתיימה;

גל נוי אפרת: הגז המיטלטלים שבאמצעותם בעל רישיון ספק הגז סיפק גז למיתקן הגז מחוברים למיתקן הגז.

גל נוי אפרת: (ג1) ספק גז נכנס יבצע בדיקה תקופתית למיתקן גז לצריכה עצמית לפני שהוא מספק גז למיתקן; (ד) בדיקה ראשונית או בדיקה תקופתית של מיתקן גז תבוצע בהתאם לתקן רשמי; לא נקבעו בתקן רשמי הוראות לגבי ביצוע בדיקה כאמור או לגבי ביצוע בדיקה כאמור בעניין מסוים, רשאי השר לקבוע הוראות לעניין זה.

גל נוי אפרת: (ה) בלי לגרוע מהוראות סעיפים קטנים (א) ו-(ב), בעל רישיון ספק גז יבצע בדיקה של מיתקן גז לצריכה עצמית, אם התבקש לעשות כן על ידי צרכן הגז או על ידי אדם אחר, בשל חשש ליקוי במיתקן הגז.

גל נוי אפרת: (ו) בעל רישיון ספק גז יפנה לצרכן הגז לשם תיאום מועד לביצוע בדיקה במיתקן הגז לפי סעיף זה, בהתאם לתנאים שייקבעו לעניין זה ברישיון ספק הגז, בכפוף להוראות שהשר יקבע באמות המידה לפי סעיף 21 לעניין תיאום מועד כאמור בסעיף קטן זה.

גל נוי אפרת: (ז) צרכן גז יאפשר לבעל רישיון ספק גז או לסוכן לבצע בדיקה לפי סעיף זה במיתקן הגז, במועד שתואם עמו לפי הוראות סעיף קטן (ז).

גל נוי אפרת: (ח) בעל רישיון ספק גז ישמור את התיעוד הנוגע לביצוע בדיקה ראשונית ושתי בדיקות תקופתיות אחרונות שבוצעו לפי סעיף זה, ובמערכת גז במרכזית – גם שרטוט של המערכת כולל הצנרת, כל עוד הוא מספק גז למיתקן; השר שאי לקבוע חובה לשמור תיעוד נוסף; תיעוד כאמור יכול שיישמר באמצעים דיגיטליים; במקרה של החלפת ספק גז יעביר ספק הגז היוצא לספק הגז הנכנס את התיעוד כאמור וכן תיעוד בנוגע למיתקן הגז הנדרש לפי תקן רשמי.

גל נוי אפרת: (ט) בסעיף זה – "ספק גז יוצא", "ספק גז נכנס" – כהגדרתם בפרק ד' לחוק הסדרים במשק המדינה (תיקוני חקיקה), התשמ"ט-1989.

יותם אדמי: אנחנו חושבים שהנוסח הנוכחי של סעיף 25 יותר נכון מהנוסח הקודם שהובא לוועדה.

יותם אדמי: אנחנו חושבים שהנוסח של סעיף 25א, שדובר בו ונקרא בדיון הקודם, חשוב גם בנוסח הנוכחי, כל עוד ממשיכה חובת העברת התיעוד של הבדיקות התקופתיות.

יותם אדמי: האמירה הזאת שמהרגע שספק גז מתחיל לספק גז במתקן הוא זה שאחראי לתקינות של מתקן הגז, זו אמירה חשובה, קיימת היום בחוק, ואנחנו חושבים שהיא צריכה להמשיך להתקיים גם בחוק החדש.

יותם אדמי: חשוב להבהיר שמי שצריך להחזיק את הבדיקה הראשונית ואת השרטוט זה רק הספק הראשון שסיפק והקים את המערכת.

יותם אדמי: אנחנו לא חושבים שיש ערך גדול בהעברת הבדיקות התקופתיות, בהינתן שגם ככה, כמו שהסבירו נציגי מינהל הגז, ספק הגז עושה בדיקה תקופתית.

אבי פרל: הבדיקה התקנית יכולה להתקיים ולהמשיך להתקיים על ידי הספק הנכנס.

אבי פרל: כמו שאת הצובר הספק היוצא מחויב למכור, כך צריך לחייב אותו גם בנוגע למונה ולווסת, ואז לא תתבצע שום פעולה בבניין, רק הרישומים.

אבי פרל: מר אדמי מודאג מהעברת הבדיקות התקניות מספק לספק, אבל אני חושב שזה מתבקש כדי שנבדוק מה היה בפעם הקודמת ללקוח, כדי שנדע מה השתנה.

אבי פרל: אני מבקש שיתנו 30 יום לפחות מרגע החלפת הספק עד סיום ביצוע הבדיקות על ידי הספק הנכנס לכל הדיירים.

שלמה אביטן: חלק מחברות הגז הגדולות מורידות את תעודת הזהות של הצובר, את הרישום שנמצא על הצובר.

שלמה אביטן: צריך לחייב אותן להשאיר את לוחית הזיהוי, לא לפרק אותה, כי אחר כך יש לנו בעיות עם מינהל הגז.

יעקב מרגי: לא יודעים בן כמה הוא.

שלמה אביטן: לא יודעים שום דבר.

שלמה אביטן: אני מצטרף לבקשה של אבי פרל לתת 30 יום.

שלמה אביטן: בנוסף, צריך גם לקבל תיעוד של הלקוחות, כדי שנדע אם הייתה איזו שהיא בעיה עם אחד הלקוחות במהלך השנים.

בועז ברזילי: אני רוצה להתייחס למה שאמר חן בר יוסף ממינהל הדלק והגז על הניסיון שלהם לקדם תחרות בשנים האחרונות, ואכן היו ניסיונות כאלה.

בועז ברזילי: כוונתם ברורה ומוערכת, אבל עדיין תחרות לא מתרחשת בשוק הגז, השוק עדיין מאוד ריכוזי.

בועז ברזילי: אנחנו באיגוד לשכות המסחר לא יכולים לתפוס מצב כזה שכשמחוקקים חוק שמתכלל את כל השינויים הנדרשים, שזו עבודה של עשרות שעות או מאות שעות של הוועדה, של הפקידות ושל כולם, לא נוגעים בנושא התחרות.

בועז ברזילי: הסעיף הזה היה אמור לגעת בנושא התחרות.

בועז ברזילי: אולי תחשבו על פתרון אחר שכן יפתח את השוק לתחרות.

יעקב מרגי: נבחן אם יש תחרות או אין.

לילך וגנר: הנושא של אחריות מוסדר בחוק העונשין, הוא לא צריך לקבל ביטוי מיוחד בהקשר הזה.

לילך וגנר: האחריות תמיד תהיה על מי שביצע את המעשה או את המחדל בעת ביצוע המעשה או המחדל.

לילך וגנר: לא ניתן להעביר אחריות בהוראת חוק מ-א' ל-ב' כש-א' התקין את המתקן באדמה ו-ב' רק מספק גז.

לילך וגנר: ל-ב' אין שליטה על הדרך שבה א' התקין את המתקן באדמה, באיזה חומרים הוא השתמש, האם הוא עשה את הכל לפי התקן ולפי הסטנדרט הבטיחותי הכי גבוה, לכן אי אפשר להעביר באופן אוטומטי אחריות ל-ב'.

לילך וגנר: זאת הסיבה שמשרד האנרגיה הציע שתהיה בדיקה לפני הספקת גז, כך שעל כל מה שאפשר לוודא באותה בדיקה ב' יהיה אחראי.

לילך וגנר: אנחנו לעולם לא פוטרים מאחריות את אותו אחד שהתקין את המתקן באדמה.

לילך וגנר: אם הוא התרשל, האחריות תהיה שלו.

יעקב מרגי: יש דברים שאי אפשר לבדוק.

יעקב מרגי: כשהוא מבקש להשאיר את התווית, צריך להשאיר את התווית.

יעקב מרגי: האם זה מעוגן באיזה מקום?

חן בר יוסף: צובר תקני צריך לכלול את כל הפרטים האלה.

חן בר יוסף: אסור לתלוש אותם, כי אז אתה הופך את הצובר ללא תקני.

יעקב מרגי: מה הספק החדש אמור לעשות אם הספק היוצא תלש את התווית או שהתווית נפלה?

יעקב מרגי: מה הוא יגיד?

יעקב מרגי: תוציא את הצובר, אני אתקין צובר חדש?

חן בר יוסף: הוא צריך להעביר את התיעוד הראשוני של המערכת.

שלמה אביטן: אני חושב שהתוויות האלו נתלשות בכוונה תחילה.

שלמה אביטן: אני החלפתי עשרות צוברים על פי דרישת מינהל הגז רק כי לא היה תיעוד לצובר.

חן בר יוסף: אבי פרל ביקש שנחייב להעביר לא רק את הצובר, גם את המונה ואת הווסת.

חן בר יוסף: כל סוגיית העברת הצובר לא נמצאת פה, היא נמצאת בחוק המקרקעין.

חן בר יוסף: שם המקום לשנות את זה.

חן בר יוסף: הוא ביקש לתת 30 ימים מיום החלפת הספק, אבל זה בלתי אפשרי.

חן בר יוסף: איגוד לשכות המסחר דיבר על התחרות.

חן בר יוסף: כמו שהוא אמר, אנחנו אכן מעודדים תחרות, אנחנו מאוד רוצים לקדם אותה.

יעקב מרגי: כמה חברות גז יש היום?

אילן בנימין: 80 חברות.

אילן בנימין: 58 מתוכן הן מורשות.

יעקב מרגי: מה אחוז השליטה של החברות הגדולות, אם זה אמישראגז, פזגז וסופר גז, בשוק הגז?

אילן בנימין: 80%.

יעקב מרגי: זה אומר שאין תחרות.

יעקב מרגי: זה כשל תחרותי שצריך לטפל בו.

אנטאנס שחאדה: שלוש חברות שולטות על 80% מהשוק?

אילן בנימין: ארבע חברות.

יעקב מרגי: מי זו הרביעית?

אילן בנימין: דור גז.

יעקב מרגי: דור גז נחשבת גדולה?

חן בר יוסף: כן.

גל נוי אפרת: הכלל בסעיף 25(ב) זה בדיקה אחת לחמש שנים, כשהחריגים זה סוגים מסוימים של מתקנים.

איתי עצמון: צריך יהיה להבהיר שמדובר על סוגים מסוימים.

איתי עצמון: ההערה היחידה שכרגע התקבלה היא לגבי סעיף 25(ב), בעניין סמכות השר לקבוע בתקנות תקופה קצרה יותר לעניין סוגי מתקנים מסוימים, תקופה קצרה יותר לביצוע בדיקה תקופתית.

איתי עצמון: מעבר לכך לא התקבלו הערות מהותיות בסעיף 25.

יעקב מרגי: מי בעד אישור סעיף 25?

יעקב מרגי: אושר.

יעקב מרגי: הסעיף אושר.

יעקב מרגי: בישיבה הקודמת שלחתי אתכם להתדיין על סעיף 30.

יעקב מרגי: ספרו לנו מה עשיתם מאז.

חן בר יוסף: ישבנו ודנו עם חברות הגז על הבקרה שהן צריכות לעשות על אותם סוכנים.

חן בר יוסף: ישבנו עם חלק מחברי הכנסת של הרשימה המשותפת.

חן בר יוסף: אם אני מבין נכון, עלו שתי סוגיות מרכזיות.

חן בר יוסף: אחת היא סוגיית היכולת בפזורה ובמקומות אחרים לייצר מחסני גז עם רמת בטיחות בסיסית על-מנת לספק גז ללקוחות.

יעקב מרגי: זה האינטרס שלכם לא פחות משלהם.

חן בר יוסף: לגמרי.

חן בר יוסף: עלתה הצעה מטעמם בנוגע ליכולת של האדם לקחת את מכל הגז ולחבר אותו בעצמו למתקן.

יעקב מרגי: עם זה קשה לכם לחיות.

חן בר יוסף: זה דבר שמפסיק חיים של ילדים בפזורה, זה דבר שהורג אנשים, זה דבר שפוצע, זה דבר שמפרק מבנים.

חן בר יוסף: דליפות גז ממתקנים מאולתרים זה סכנת נפשות לא רק לאדם ולמשפחתו, שזה עצוב לכשעצמו, אלא גם לסביבה.

חן בר יוסף: הבאנו דוגמאות, תמונות, סרטים.

חן בר יוסף: ח'אלד והאנשים שלו עוברים פעם בשבוע אירועים כואבים.

חן בר יוסף: המענה צריך להיות ביותר זמינות של מחסני ביניים.

יעקב מרגי: הגעתם להסכמות?

אנטאנס שחאדה: אנחנו מדברים על כמות מצומצמת של אחסנה.

חן בר יוסף: יש כללים לעניין הזה בישראל.

חן בר יוסף: לא צריך היתרי בנייה למחסנים קטנים מידי.

אנטאנס שחאדה: שיהיה ליד סופרמרקט, ובתנאי שיהיה בטיחותי.

אנטאנס שחאדה: איך מתרגמים את זה בנוסח?

אנטאנס שחאדה: איך נבטא את זה?

גל נוי אפרת: הדרישות המקצועיות לקבלת היתר למחסן גז ייקבעו בחקיקת משנה מכוח החוק הזה, הן לא קבועות בחוק המוצע כרגע.

יעקב מרגי: לחוק הזה יהיו תקנות.

גל נוי אפרת: אנחנו בתקופה הקרובה מתכוונים לפרסם את הטיוטה של הצו להערות החברות ולהערות הציבור.

גל נוי אפרת: זה יידון בנפרד.

גל נוי אפרת: זה צו מורכב, מסובך.

גל נוי אפרת: יש שם דרישות לסוגים שונים של מתקנים, שזה לא דבר שאנחנו יכולים להתייחס אליו בחוק ראשי.

אילן בנימין: יש היום צו שאנחנו רוצים לעדכן אותו.

אנטאנס שחאדה: נשארה סוגיית ההתקנה.

אילן בנימין: כל אדם שרוצה לטפל במערכת גז צריך לעבור קורס של 480 שעות.

אילן בנימין: רק אנשים מיומנים יכולים לטפל במערכות האלו.

אנטאנס שחאדה: זה יטופל בתקנות?

אילן בנימין: כן.

יעקב מרגי: אנחנו מצביעים על הרביזיה לסעיף 30.

יעקב מרגי: מי בעד אישור הרביזיה?

יעקב מרגי: אושרה.

יעקב מרגי: לאור ההבהרות שניתנו כאן, אני מביא את סעיף 30 להצבעה מחדש.

יעקב מרגי: מי בעד אישור סעיף 30?

יעקב מרגי: בעד – רוב

יעקב מרגי: נמנעים – 1

יעקב מרגי: סעיף 30 אושר.

גל נוי אפרת: סעיף 31 קובע חובת פיקוח כללית של בעל רישיון גז על הסוכן שפועל מטעמו.

גל נוי אפרת: המנהל רשאי להתיר לספק מסוים לפעול באמצעות סוכן מסוים.

גל נוי אפרת: זה לא איזה שהוא אישור כללי, זה אישור שמי למי שעומד בדרישות.

גל נוי אפרת: 31 (א) קובע את חובת הפיקוח של הספק על הסוכן.

גל נוי אפרת: בסעיף קטן (ב) יש חובות קונקרטיות שממש כתוב מה מצופה מהספק לעשות: אחת לחצי שנה הוא צריך לבדוק מתקני גז שהסוכן בדק אותם באופן מדגמי, לוודא שהמתקנים האלה תקינים ובטוחים, לבצע הדרכה, לרשום את כל הפעולות שביצע הסוכן, לתעד אותן, לשמור את הרישום הזה.

שלמה אביטן: גם ככה מינהל הגז עושה ביקורות פעם בשנה בסניפים שלנו ובסניפים של הסוכנים.

שלמה אביטן: אני מציע שפעם בחצי שנה אנחנו נעשה בדיקה אחת, פעם בחצי שנה מינהל הגז יעשה בדיקה.

עומר גורדון: הבקשה של אחוז אחד מכלל הצרכנים שנמצאים בסוכנות נראית בקשה גבוהה מידי.

עומר גורדון: אנחנו מבקשים לשנות את זה לאחוז אחד מכלל הבדיקות שנעשו באותה תקופה בסוכנות.

עומר גורדון: ברגע שאתה מבצע אחוז אחד מכלל הלקוחות, אתה מבצע חמישה אחוז מכלל הבדיקות שביצעת באותה תקופה.

עומר גורדון: חמישה אחוז זה אחוז גבוה מאוד ביחס לבדיקות תקופתיות ובדיקות איכות על בדיקות שאתה מבצע גם ככה.

גד ואנונו: ממילא מי שנותן את הרישיון לטכנאי הגז זה מינהל הגז, לכן אין טעם לעשות בדיקה כל חצי שנה.

יותם אדמי: חשוב להבהיר שהסוכן אחראי לפעולות שהוא צריך לבצע, וספק הגז אחראי על חובת הפיקוח כמו שהחוק מגדיר אותה.

יותם אדמי: זה לא שעכשיו כל פעם שהסוכן מפר איזה משהו ילכו גם לסוכן וגם לספק הגז.

אנטאנס שחאדה: בישובים הלא מוכרים בנגב אין כתובות של בתים, אין כתובות של אנשים, אין רישום.

אנטאנס שחאדה: אם תבוא לסוכן גז ותדרוש ממנו רשימת צרכנים, בפועל הם לא קיימים.

איתי עצמון: החובה היא של הספק.

אנטאנס שחאדה: מה יידרש מהסוכן כדי שיראה שכמות הגז מתאימה לצרכנים שיש לו?

אנטאנס שחאדה: איך הוא ימנה את הצרכנים, איך הוא יכמת אותם?

אימאן ח'טיב יאסין: אנחנו יודעים שיש חשש מאוד גדול אצל התושבים שמספקים להם את הגז.

אימאן ח'טיב יאסין: כל העניין של הרישום ושל החוזה הוא בעייתי מאוד.

חן בר יוסף: אפשרנו להשאיר אצל לקוח חשבונית במקום להחתים אותו על חוזה.

חן בר יוסף: אם עכשיו קרה משהו במתקן תקין, יש לצרכן כתובת, יש ביטוח לכתובת הזאת, ביטוח בעשרות מיליונים.

חן בר יוסף: החשבונית היא לטובת הלקוח, לא לרעתו.

חן בר יוסף: אם יש לסוכן 1,000 לקוחות, זה אומר שפעם בחמש שנים הוא היה צריך לבדוק אותם.

חן בר יוסף: אני מצפה לראות אצלו 200 בדיקות.

חן בר יוסף: גם סוגיית הכתובות זה פתיר.

חן בר יוסף: כל הסוגיה הזאת של מספרים וכתובות, אני לא יודע מתי הומצאה באירופה, אבל זה לא מה שחייבים היום בעולם המודרני.

חן בר יוסף: אפשר בקלות לדעת היום איפה כל סוכן מספק.

חן בר יוסף: החברות מצאו דרך להפיץ את מרכולתן, כשההפצה הזאת היא ידן הארוכה.

חן בר יוסף: לא יכול להיות מצב שהן יגידו: תקשיב, אני שמתי שם גז, אין לי מושג מה קרה איתו.

חן בר יוסף: אנחנו מבקשים מכל חברה שפעם ב-50 שנה הן תבקרנה אצל לקוח הקצה שלהן.

יעקב מרגי: זה שהסוכן או טכנאי הגז היה שם ועשה בדיקה, זה לא מעניין אותך?

חן בר יוסף: מעניין אותי מאוד.

יעקב מרגי: למה אתה רוצה שהחברה עצמה תעשה סבב של סיורים ובדיקות?

יעקב מרגי: לא עושה עלי רושם העניין של פעם ב-50 שנה.

חן בר יוסף: רמת העבירות או רמת התקלות אצל סוכנים גבוהה יותר מרמת התקלות אצל החברה עצמה.

יעקב מרגי: מה נותן העניין של אחוז?

חן בר יוסף: הסוכן לא יודע איפה יבקרו אותו, הוא לא יודע באיזה מהדירות יבוא הספק ויגיד לו: את הדירה הזאת והזאת אני רוצה לראות.

חן בר יוסף: המערכת החדשה של החקיקה מאפשרת להיפרד מסוכן שורר.

חן בר יוסף: גם החברה יכולה, וגם אנחנו יכולים להגיד לחברה: עם הסוכן הזה אסור לעבוד יותר, שזה משהו שפחות היה לנו בחקיקה הקיימת.

חן בר יוסף: מה שיש פה זה ביקורת מקדמית.

חן בר יוסף: זה אכן כפל, אבל זה כפל נדרש בנקודות שבהן הרחקנו את הלקוח והחברה לא יודעת מי ומה הוא.

אילן בנימין: תחמנו את זה בין 10 ל-500.

אילן בנימין: אגב, זה גם קיים בחובה של רישיון ספק הגז.

אילן בנימין: התאמנו את זה לתקנות של רישוי ספקים.

לילך וגנר: נשאלה שאלת האחריות בין הסוכן לבין החברה.

לילך וגנר: מבחינת המשפט הפלילי אין דבר כזה שנקרא אחריות שילוחית.

לילך וגנר: אחד לא יכול להיות אחראי למעשים או למחדלים של אחר, אלא אם הוא שותף שלו.

לילך וגנר: החברה יכולה להיות שותפה בעצימת עיניים למעשיו של הסוכן, היא יכולה שלא להיות שותפה, וזה עניין עובדתי שייבדק לפי הנסיבות של המקרה.

לילך וגנר: גם סעיף חובת הפיקוח של נושא משרה בתאגיד, שזה סעיף שיבוא בהמשך, קובע את החובה של מנהל בנושא משרה בתאגיד לפקח ולמנוע ביצוע עבירות בידי התאגיד או בידי עובד מעובדיו.

דנה קאופמן: גם סעיף 31(ה) קובע חובת פיקוח על בעל רישיון ספק גז לדברים האלה.

יעקב מרגי: אם זה קבוע, למה צריך לקבוע אחוז מסוים?

יעקב מרגי: בחברת החשמל זה קיים?

יעקב מרגי: אתה לא תגיד לחברת החשמל: תעשי אחוז של בקרות בשנה לחשמלאים שלך.

גל נוי אפרת: בסעיף קטן (ה) יש תיקון שאנחנו מבקשים לעשות בסיפה.

איתי עצמון: תקראי את הסיפה עם התיקונים.

גל נוי אפרת: הסיפה עם התיקונים: נוסף על כך, מצא בעל רישיון ספק גז כי הפרה כאמור שבוצעה בידי סוכן מטעמו עלולה לסכן באופן ממשי ומיידי אדם או רכוש, ידווח על כך למנהל בכתב באופן מיידי.

איתי עצמון: התיקון מקובל עלינו.

יעקב מרגי: מי בעד אישור סעיף 31?

יעקב מרגי: מי נגד, מי נמנע?

יעקב מרגי: בעד – רוב

יעקב מרגי: נמנעים – 2

יעקב מרגי: הסעיף אושר.

גל נוי אפרת: פרסום רישיונות 31א.

גל נוי אפרת: רישיונות ספקי גז ורשימת בעלי רישיונות ספקי גז והסוכנים ספקי גז ורשימת שפועלים מטעמם יפורסמו באתר האינטרנט של משרד האנרגיה; רישיונות ספקי גז המידע לפי סעיף זה יעודכן מעת לעת.

גל נוי אפרת: וסוכניהם זה סעיף שנוסף לבקשת החברות ובעקבות ההערות שהוועדה השמיעה בעניין.

גל נוי אפרת: המשרד יפרסם את הרשימה של בעלי הרישיונות ואת הסוכנים מטעמם, כדי שהציבור יוכל לדעת מול מי הוא עומד.

יבגני סובה: זה יהיה בשפות?

יעקב מרגי: יש הנחיות באיזה שפות זה מפורסם.

איתי עצמון: הדין שחל לגבי שאר הפרסומים שלכם יחול גם כאן.

יעקב מרגי: מי בעד סעיף 31א?

יעקב מרגי: אושר.

יעקב מרגי: אין מתנגדים, אין נמנעים, הסעיף אושר.

גל נוי אפרת: ביטוח לבעל 32.

גל נוי אפרת: בעל רישיון עבודת גז יהיה מבוטח בביטוח לכיסוי חבותו בשל נזקים, רישיון עבודת במשך כל תקופת הרישיון, בהתאם להוראות שקבע השר, באישור ועדת גז הכלכלה.

יעקב מרגי: מי בעל הפרמיה?

גל נוי אפרת: כשמדובר בטכנאים שהם שכירים של החברות, החברות הן אלו שמבטחות אותם.

גל נוי אפרת: טכנאים פרילנסרים צריכים לערוך את הביטוח לעצמם.

יעקב מרגי: מי בעד אישור סעיף 32?

יעקב מרגי: אושר.

גל נוי אפרת: התאמת הגז 33.

גל נוי אפרת: (א) לא ייצר אדם, לא ייבא, לא ירכוש מייבוא ולא יספק גז, אלא לדרישות אם כן הגז עומד בדרישות התקן כמפורט בתוספת החמישית התקן (ב) על אף הוראות סעיף קטן (א), המנהל רשאי בנסיבות מיוחדות, בהחלטה מנומקת בכתב, ליתן פטור לאדם למשך תקופה קצובה כפי שיורה מחובת התאמת הגז לדרישות התקן כאמור בסעיף קטן (א), אם שוכנע כי אין בכך כדי לפגוע בבטיחות או בשלום הציבור; המנהל רשאי להורות על תנאים למתן הפטור ועל חובות שיחולו על מקבל הפטור לשם הבטחת רמת הבטיחות הנדרשת לפי חוק זה; פטור לפי סעיף קטן זה יפורסם באתר האינטרנט של המשרד.

גל נוי אפרת: תוספת חמישית (סעיף 33(א)) תקנים לעניין גז

גל נוי אפרת: חלק 1 – "גז פחמימני מעובה (גפ"מ): גפ"מ למטרות כלליות, למעט גפ"מ לתחבורה – דרישות כימיות ופיזיקליות";

גל נוי אפרת: לרכב מנועי – גפ"מ (גז פחמימני מעובה) – דרישות ושיטות בדיקה".

גל נוי אפרת: סעיף 33 ביחד עם התוספת החמישית קובעים חובה שלפיה גפ"מ יעמוד בדרישות כימיות שנקבעו בתקינה לא רשמית.

גל נוי אפרת: שני התקנים שמפורטים בתוספת החמישית, שזה תקן 1134 לעניין גפ"מ שלא משמש להנעת רכב, ותקן 5202 שזה גפ"מ להנעת כלי רכב, הם תקנים לא רשמיים.

גל נוי אפרת: רק תקנים רשמיים מחייבים.

גל נוי אפרת: תקן לא רשמי אנחנו מחייבים בחקיקה.

גל נוי אפרת: החיוב לעמוד בדרישות התקנים האלה הוא לא חדש, זה קיים היום בחקיקת משנה: בתקנות לפי חוק הגז, לעניין התקן הראשון, ובצו הפעלת רכב, לעניין התקן השני.

גל נוי אפרת: אנחנו מבקשים במסגרת החוק לחייב עמידה בדרישות שני התקנים האלה כבר בסעיף 33, עם סמכות למנהל בנסיבות מיוחדות, בהחלטה מנומקת, לתת פטור לתקופה מסוימת שהוא יקבע מהדרישות של התקן הזה.

יעקב מרגי: תנו לי דוגמה לפטור מעמידה בתקן.

חן בר יוסף: אחת לארבע שנים יש שיפוץ בבית הזיקוק בחיפה או באשדוד.

חן בר יוסף: ברגע שיש שיפוץ כזה, רמת האולפינים, שזה אחד הרכיבים בתוך המוצר, יורדת, כי הם לא מצליחים לקבל מספיק גפ"מ בשביל למהול אותו, ואז אפשר לעלות לרמה יותר גבוהה של אולפינים.

חן בר יוסף: עד לפני שבע שנים, אם אני זוכר נכון, זאת הייתה הרמה בתקן.

יעקב מרגי: מה זה עושה?

חן בר יוסף: זה איזה שהוא רכיב אבני שיכול להצטבר על פני אותן יציאות, על פני אותם חורים קטנים.

חן בר יוסף: זה לא משפיע ברמה הביתית, בטח כשזה לתקופה של שלושה שבועות עד חודש, לתקופת השיפוץ עצמו.

יעקב מרגי: זה משפיע על זיהום אוויר?

חן בר יוסף: לא.

חן בר יוסף: פעמיים היינו בוועדה כדי לאשר את זה, ואז באו מהמשרד להגנת הסביבה והסבירו כמה זה לא טוב.

חן בר יוסף: אם זה עניין של חודש, אם זה רק לתקופת השיפוץ, זה סביר.

יעקב מרגי: מי בעד סעיף 33 עם התוספת החמישית?

יעקב מרגי: אושר.

גל נוי אפרת: איסור רכישת 34.

גל נוי אפרת: (א) צרכן גז לא ירכוש גז אלא מבעל רישיון ספק גז, או ממי גז ממי שאינו שפטור מחובת קבלת רישיון ספק גז לפי הוראות סעיף 2(ב).

גל נוי אפרת: בעל רישיון ספק גז (ב) מי שפטור מחובת קבלת רישיון ספק גז לפי הוראות סעיף 2(ב)(2) או (3) לא ירכוש גז אלא מבעל רישיון ספק גז או מסוכן.

גל נוי אפרת: מדובר בסעיף חדש שלא קיים בחוק הגז הקיים.

גל נוי אפרת: הסעיף הזה מבהיר שצרכן גז רשאי לרכוש גז רק מספק מורשה או ממי שקבענו שהוא פטור מהחובה לקבל רישיון, שאלה חנויות שמשווקות מכלי מחנאות, סוכנים, תחנות תדלוק בגפ"מ.

גל נוי אפרת: סעיף קטן (ב) קובע שמותר למי שפטור מחובת רישיון לפי הוראות סעיף 2(ב)(2) או (3), שזה החנויות שמוכרות את מכלי המחנאות ותחנות תדלוק בגפ"מ, לרכוש גז רק מבעל רישיון ספק גז או מסוכן.

איתי עצמון: החובה חלה גם על הצרכן הביתי?

גל נוי אפרת: כן.

גל נוי אפרת: החובה חלה על צרכנים מכל הסוגים, אבל את סעיף העונשין צמצמנו רק לצרכן שהוא לא ביתי.

איתי עצמון: למה לא להתאים את ההוראה המהותית לסנקציה?

איתי עצמון: למה להטיל על צרכן ביתי לברר אם הרישיון של ספק הגז בתוקף?

גל נוי אפרת: אנחנו חושבים שההוראה העיקרית צריכה להיות רחבה ולחול על כל הצרכנים, כשההוראה העונשית, מהסיבות שאתה ציינת, צריכה לחול רק על הצרכניים הלא ביתיים.

אבי פרל: צריך גם שתהיה לצרכן אחריות לבצע את הבדיקה התקנית ואת כל מה שאנחנו מנסים להטיל רק על הספק.

אבי פרל: הצרכן צריך לשתף פעולה עם הספק, כדי שלא כל האחריות תיפול רק על הספק.

יותם אדמי: בטיוטת הצעת חוק למתקני גז טבעיים, שזה גם חומר מסוכן, נאמר בצורה מפורשת שהאחריות לביצוע בדיקה תקופתית מוטלת על הצרכן.

עומר גורדון: אנחנו חושבים שהסיטואציה שבה האחריות מוטלת רק על הספק מורידה את הבטיחות, כי אז הלקוח מרשה לעצמו לעשות פעולות שאנחנו לא רוצים שהוא יעשה אותן.

יעקב מרגי: יש פה אמירה שצרכן גז לא ירכוש גז אלא מבעל רישיון ספק גז.

עומר גורדון: אם אין מול האמירה הזאת סנקציה, מה היא שווה?

דנה קאופמן: בהרבה דברי חקיקה יש נורמות שאין בצידן סנקציה פלילית, זה דבר מקובל.

דנה קאופמן: לא על כל חובה מטילים סנקציה.

יעקב מרגי: מי בעד סעיף 34?

יעקב מרגי: אושר.

גל נוי אפרת: איסור העסקת 34א.

גל נוי אפרת: לא יעסיק אדם בעבודות גז אלא את מי שהוא בעל רישיון עבודת מי שאינו בעל גז, או את מי שפטור מחובת קבלת רישיון כאמור לפי הוראות רישיון עבודת סעיף 14(ב).

גל נוי אפרת: גז גם הסעיף הזה, בדומה לסעיף הקודם, קובע הגבלות על כל אדם.

גל נוי אפרת: הסעיף הקודם התייחס לרכישת שירותי גז מספק גז, והסעיף הזה מתייחס לעבודות גז.

יעקב מרגי: נניח שאני עכשיו רוצה להתקין את הכיריים שלי.

יעקב מרגי: האם זה מספיק שכששאלתי את טכנאי הגז אם הוא מורשה הוא אמר לי שכן?

גל נוי אפרת: אתה יכול לדרוש ממנו להציג את הרישיון.

גל נוי אפרת: גם בסעיף הזה, כמו בסעיף הקודם, אנחנו מציעים להטיל את האחריות הפלילית רק על אדם שהוא לא צרכן גז ביתי.

גל נוי אפרת: כצרכן גז ביתי, גם אם תפר את הסעיף הזה, לא נוכל לאכוף כלפיך.

איתי עצמון: כאן מדובר על החובה שלי כצרכן ביתי לברר מי בא לבצע אצלי בבית עבודות גז.

איתי עצמון: אם אני מקבל שירות מטכנאי גז, האם אני מעסיק אותו?

איתי עצמון: אני לא חושב שאני מעסיק אותו.

איתי עצמון: למי התכוונתם כאן בסעיף?

איתי עצמון: האם מדובר גם על צרכן ביתי שמקבל שירות?

איתי עצמון: אני חושב שמוגזם לצפות מצרכן ביתי לדעת אלו מבין עבודות הגז טעונות רישיון.

איתי עצמון: חובת הצגת הרישיון היום היא רק לפי דרישת מקבל השירות.

איתי עצמון: אם אני לא יודע על איזה מהעבודות חלה חובת הצגת רישיון, אני לא אדע מתי לבקש.

איתי עצמון: נכון שאתם לא מציעים להטיל סנקציה פלילית בשל הפרת הוראות הסעיף הזה, אבל האם אין משמעויות בדינים אחרים להפרת החובה לפי חוק?

איתי עצמון: גם אם אין סנקציה פלילית לפי החוק הזה, האם ההפרה הזאת לא יכולה להשליך על ביטוח דירה?

איתי עצמון: אינני יודע אם אין לזה עוד השלכות.

איתי עצמון: אני חושב שהדבר הזה מוגזם.

חן בר יוסף: לכל טכנאי הגז ולכל מהנדסי הגז יש תעודות.

חן בר יוסף: כשאתה קונה היום כיריים חדשות, כתוב על גבי הכיריים שטכנאי מוסמך צריך לבוא ולחבר לך.

יעקב מרגי: האם אין לזה השלכות אחרות?

חן בר יוסף: על כל המכשירים שקשורים למערכות גז יש מדבקות שאומרות: מוצר זה ניתן לחבר רק באמצעות טכנאי מוסמך.

חן בר יוסף: אני מזכיר שהאדם יכול לעשות לא רק נזק לעצמו, הוא יכול לעשות נזק לכל הסביבה.

חן בר יוסף: האמירה פה היא לא אמירה פלילית.

יעקב מרגי: אם זאת אמירה, תאמר אותה בפרסום, תאמר אותה בהנחיות, תפקח על היבואן של המוצרים כך שאת המדבקות האלו אי אפשר יהיה להוריד.

יעקב מרגי: אני רוצה לדעת מה נותן מה שכתבת פה.

יעקב מרגי: אם זאת רק אמירה, אין בה כלום, ואם זה מחייב משהו, תגיד מה זה מחייב.

חן בר יוסף: שיציגו תעודת טכנאי מוסמך.

איתי עצמון: כבר היום בתקנות רישוי לעוסקים בעבודות גפ"מ יש חובה על מי שמורשה להציג תעודה לפי דרישת מקבל השירות, אין צורך לקבוע כאן שום חובה נוספת.

חן בר יוסף: יש לא מעט אירועים שנגרמו מזה שאדם חיבר בעצמו או הזמין שכן שלו לחבר מערכות גז.

יעקב מרגי: תעשה את הרגולציה על מי שאתה מסמיך.

יעקב מרגי: אתה לא יכול לעשות רגולציה על אזרח.

חן בר יוסף: מי שמסמיך לא פה בתמונה.

יעקב מרגי: תדרוש מבעל הרישיון.

חן בר יוסף: בעל הרישיון לא יודע על זה.

יעקב מרגי: תחייב את בעל הרישיון בתנאי הרישיון להציג רישיון.

חן בר יוסף: עשיתי את זה, זה לא עוזר.

יעקב מרגי: גם האמירה פה לא עוזרת לך.

חן בר יוסף: הוא העסיק מי שהוא לא בעל רישיון.

חן בר יוסף: הוא העסיק חבר, שכן, בן דוד.

יעקב מרגי: אז הוא עבריין בלי שום קשר.

חן בר יוסף: סיכנת בזה את כל השכנים שלך.

איתי עצמון: אתה רוצה שתהיה סנקציה על זה?

יעקב מרגי: אם זאת סתם אמירה, תוציא אותה מפה.

יעקב מרגי: אם זו אמירה שגוררת אחריה דברים, תאמר את זה עכשיו.

איתי עצמון: אם מדובר בקבלן שמעסיק טכנאים, יכול להיות שיש מקום לקבוע את החובה הזאת ולהטיל סנקציה.

איתי עצמון: אני חושב שלהטיל את החובה הזאת על צרכן ביתי זה לא מידתי.

אילן בנימין: ישנם אנשים שהם בעלי רישיונות, וישנם אנשים שרק עברו הסמכה להזרמת הגז.

אילן בנימין: ההתקנה הראשונית חייבת להתבצע על ידי טכנאי מוסמך.

יעקב מרגי: האזרח לא בקי בכל מה שאמרת.

יעקב מרגי: מה אתה רוצה מהאזרח?

אילן בנימין: אנחנו פועלים להקמת אתר אינטרנט שבו כדי לדעת אם הטכנאי מורשה, האדם יצטרך להקליד את השם של הטכנאי.

יעקב מרגי: אם זאת רק אמירה, היא לא צריכה להיות פה.

יעקב מרגי: אם יש לה משמעות, תאמר לי אותה.

יעקב מרגי: אנחנו נוריד את זה.

 << אורח >> אילן מירון: אני חושב שחייב להיות סעיף שמטיל אחריות על הצרכן לקבל שירותים רק ממי שהוסמך לכך.

עומר גורדון: יש המון אירועים במהלך השנים שנגרמים בעקבות חיבור מכשירים ובעקבות פעילות שאנשים עושים.

יעקב מרגי: ולכן, חן בר יוסף יעשה בקרה ופיקוח על כל בעלי הרישיון, יראה שהם מקצוענים, יראה שהם עובדים לפי התקן.

רוית ארבל: מבחינה משפטית, כמו שאדוני מבין, יש חשיבות לאמירה הזאת, היא מעלה את רמת הזהירות של הצרכן הסופי.

רוית ארבל: זה טוב לבטיחות, זה לא רע לבטיחות.

גל נוי אפרת: אפשר לצמצם את הסעיף רק לצרכן שהוא לא ביתי?

גל נוי אפרת: זה יניח את דעת הוועדה?

יעקב מרגי: ודאי.

גל נוי אפרת: אז אנחנו מבקשים לצמצם את הסעיף הזה.

יעקב מרגי: מי בעד 34א עם התיקון?

יעקב מרגי: אושר.

גל נוי אפרת: אחסון מכלי 34ב.

גל נוי אפרת: מי שמאחסן לצורך שיווק מכלי מחנאות שאינם משמשים למילוי חוזר, מחנאות שאינם בקיבולת כוללת שאינה עולה על 60 ליטרים, או קיבולת אחרת שקבע משמשים למילוי השר, יחולו עליו הדרישות המפורטות בתוספת החמישית א'.

גל נוי אפרת: חוזר תוספת חמישית א' (סעיף 34ב) אחסון מכלי מחנאות שאינם משמשים למילוי חוזר

גל נוי אפרת: כלוב המגן יותקן במקום שאינו נמוך ממפלס הקרקע;

גל נוי אפרת: ממתקן חשמלי המחובר לנקודת חשמל;

גל נוי אפרת: לפחות בסמוך לכלוב המגן.

גל נוי אפרת: אם אתם זוכרים, בתוספת הראשונה א' קבענו שאחסון של מכלי מחנאות שאינם משמשים למילוי חוזר בקיבולת כוללת שאינה עולה על 60 ליטרים, לא טעון היתר מהמנהל.

גל נוי אפרת: הסעיף שאנחנו מדברים עליו עכשיו בא לקבוע הוראות איך לאחסן את המכלים האלה במקום שהוא לא טעון היתר.

גל נוי אפרת: אם ספק רוצה להתיר כזה מקום, הוא יכול.

יעקב מרגי: מי בעד סעיף 34ב עם התוספת החמישית א'?

יעקב מרגי: אושר.

גל נוי אפרת: הובלת גז בידי 34ג.

גל נוי אפרת: צרכן גז שאינו צרכן גז ביתי, המוביל לצורך עיסוקו לא יותר משני מכלים, צרכן גז שאינו יוביל את המכלים במקום מאוורר, במצב מאונך ומאובטחים בפני נפילה; צרכן גז ביתי השר רשאי לקבוע דרישות נוספות להובלת גז לפי סעיף זה.

גל נוי אפרת: בתוספת הראשונה ב' קבענו שצרכן גז שהוא לא צרכן גז ביתי רשאי להוביל לצורך העיסוק שלו לא יותר משני מכלים מטלטלים.

גל נוי אפרת: בסעיף 34ג אנחנו מציעים לקבוע את אופן ההובלה של המכלים בידי צרכן כזה.

 << אורח >> אילן מירון: צריך לכתוב ששני המכלים יהיו בנפח כולל של לא יותר מ-220 ליטר.

גד ואנונו: אין טעם להגביל את זה לשני מכלים.

יעקב מרגי: מה הבעיה להגדיל את מספר המכלים?

גל נוי אפרת: מספר המכלים זה דבר שהוועדה אישרה בתוספת הראשונה ב'.

גל נוי אפרת: אנחנו מציעים ב-34ג, במקום לכתוב לא יותר משני מכלים, להפנות לכמות המכלים שנקבעה בתוספת הראשונה ב'.

יעקב מרגי: זה לא משנה מה גודל המכל?

אילן בנימין: בעיסוק הזה משתמשים בדרך כלל במכלים של 12 קילו.

אילן בנימין: הם טוענים שיש זפתים או אנשים שעוסקים במקצוע שיש להם כמה וכמה מקומות שהם צריכים להוביל אליהם.

יעקב מרגי: מה נכון מבחינה בטיחותית?

חן בר יוסף: מדובר פה על ניהול סיכונים.

חן בר יוסף: זה לא שיש מספר אחד ואין בלתו.

חן בר יוסף: כשקבענו שניים, הרעיון היה לאפשר את יום עבודתו של אותו זפת, של אותו רתך.

יעקב מרגי: האם מצוין הנפח של אותם מכלים?

חן בר יוסף: אין נפח.

יעקב מרגי: בשום מקום אין אזכור לנפח?

חן בר יוסף: יש בהובלה של מכלי מחנאות, אבל פה אנחנו לא מדברים על מכלי מחנאות.

חן בר יוסף: אנחנו נציע להעלות את המספר.

איתי עצמון: בשלב זה לא לאשר את הסעיף?

גל נוי אפרת: התיקון של הכמות או הקיבולת יהיה בתוספת הראשונה ב' שכבר אושרה.

יעקב מרגי: תביאו נוסח מסודר.

יעקב מרגי: אנחנו כרגע מדלגים על סעיף 34ג.

יעקב מרגי: 35 נמחק, נכון?

גל נוי אפרת: 35 הוסדר בתוספת הראשונה א'.

גל נוי אפרת: פרק ה': הוראות המנהל תיקון ליקוי או 36.

גל נוי אפרת: היה למנהל יסוד סביר להניח כי קיים ליקוי במיתקן גז או כי בעל הפסקה הפרה רישיון ספק גז או סוכן הפר הוראה מההוראות לפי חוק זה או מהוראות חוק התקנים בקשר לגז או למיתקן גז, רשאי הוא להורות לבעל רישיון ספק הגז, בהודעה בכתב, לתקן את הליקוי או להפסיק את ההפרה, לפי העניין, באופן, בתוך המועד ובתנאים כפי שיורה.

גל נוי אפרת: זה סעיף שמסמיך את המנהל להורות לבעל רישיון ספק גז לתקן ליקוי או להפסיק הפרה שהוא מוצא באופן ובמועד כפי שהוא יורה.

יעקב מרגי: למה אתה רוצה שתהיה לך סמכות כזאת?

אילן בנימין: יש ליקויים שמהווים סכנה מיידית ואנחנו חייבים להוציא צו הפסקת פעולה למתקן, ויש ליקוי בטיחותי שאנחנו מודיעים לחברה שאנחנו מעוניינים שהיא תתקן את הליקוי או שנסגור.

גד ואנונו: הסעיף בסך הכל בסדר, רק צריך שהמנהל יהיה קצת יותר גמיש.

גד ואנונו: לאחרונה נמצא צובר גז שבמקום שלושה מטר הוא היה 2.80 מטר או 2.90 מטר.

גד ואנונו: לצובר כזה ניתנו בעבר אישורים חריגים.

יעקב מרגי: אילן, אתה מפעיל שיקול דעת?

אילן בנימין: כן.

יותם אדמי: אני מתחבר לבעיה שגדי תיאר.

יותם אדמי: לא כל ליקוי יש לו את אותה רמת דחיפות בטיפול.

יותם אדמי: דינם של 10 סנטימטר הבדל לעומת התקן הם לא כמו דינו של מתקן שעוד רגע מתפוצץ.

יותם אדמי: צריך להוסיף בסיפה של סעיף 36 את המילים: "תוך שקילת תנאי הליקוי וההפרה".

יותם אדמי: בטח עכשיו נציגי מינהל הגז יגידו: לא, זה גם ככה בסמכות המינהלית, אבל בפועל, לצערי, נתקלנו במקרים שאמרו לנו לסגור צוברים בפחות מ-24 שעות.

יותם אדמי: אחרי זה באו ואמרו לי: "זה לא היה צריך להיות כל כך מהיר".

שלמה אביטן: לפעמים יש כל מיני חריגות בנייה, אם זה מחסן, מרפסת.

שלמה אביטן: במקום לפנות לדייר על מנת שיפנה את המחסן, פונים אלינו כדי שנפנה את הצובר.

יעקב מרגי: מה עושים במקרה כזה?

חן בר יוסף: אלה באמת מקרים נוראיים, אבל לא קיבלנו במסגרת החוק הזה סמכויות בתחום חוק התכנון והבנייה כדי להגיד שאותו מתקן או מבנה שמישהו בנה הוא מבנה מותר.

חן בר יוסף: אנחנו גם לא הוסמכנו להרוס את המבנה או לתת לגביו הוראות.

חן בר יוסף: מה שבסמכותנו זה המתקן שהרגע מסכן ציבור.

שלמה אביטן: אם מסעדה בנתה פרגולה וסגרה אותה עם אלומיניום כך שהיא על הצובר, מה אנחנו אשמים?

שלמה אביטן: אנחנו התקנו את הצובר לפי כל החוקים.

יעקב מרגי: תפסיק לספק לו.

שלמה אביטן: ואם יש 70, 80 שכנים שדייר אחד פגע בהם?

יעקב מרגי: כל חריגות הבנייה זה דיון אחר.

שלמה אביטן: לא יכולים ליפול עלינו כדי שנפתור את הבעיה.

יעקב מרגי: מה אתה מציע במצב שבו יש סכנה בעקבות אותו עבריין שסגר מרפסת, שסגר פרגולה?

שלמה אביטן: אני לא חושב שיש סכנת ממשית.

יעקב מרגי: אם אין סכנה ממשית, גם אילן יחשוב כך.

שלמה אביטן: אם יש סכנה ממשית, נסגור את הגז באותו רגע.

שלמה אביטן: צריך לתת זמן להתארגן, כי לא כל אחד עושה צובר בתוך הבית שלו, בעיקר לא בבתים משותפים.

רוית ארבל: צריך להפריד בין הסמכות כשיש סכנה מיידית לביטחון הציבור, לבין המקרים האחרים.

רוית ארבל: במקרים האחרים צריך לתת איזו שהיא תקופת זמן להשגה.

יעקב מרגי: אנחנו יוצאים מתוך הנחה שכל התקנות פה הם ביטחון הציבור.

אילן בנימין: ישנם ליקויים שאנחנו נותנים תקופת זמן קצרה כדי לתקן, וישנם ליקויים שאנחנו נותנים שבועיים על-מנת לקבל את ההיתרים הנדרשים ולאפשר לספק מקור גז במקום אחר.

יעקב מרגי: מי בעד אישור סעיף 36?

יעקב מרגי: אושר.

גל נוי אפרת: הכנסת תכנית 37.

גל נוי אפרת: המנהל רשאי להורות לבעל רישיון ספק גז להכין תכנית בטיחות לגבי בטיחות מיתקן גז שלגביו ניתן לו היתר למיתקן גז, לפי הנחיות ובתוך המועד כפי שיורה; הוראה כאמור יכול שתהיה לגבי סוג של מתקני גז או לגבי מיתקן גז מסוים.

גל נוי אפרת: הסמכות הזאת גם קיימת בסעיף 8 לחוק הגז משנת 1989, והיא מתייחסת רק למתקנים שהם טעוני היתר, שזה מחסנים, מתקני מילוי, צוברים מעל 10 טון וכו'.

יעקב מרגי: מי בעד סעיף 37?

יעקב מרגי: אושר.

גל נוי אפרת: הפסקת שימוש 38.

גל נוי אפרת: (א) המנהל רשאי להורות, בהודעה בכתב, לבעל רישיון ספק גז או במיתקן גז למחזיק במיתקן גז על הפסקת שימוש במיתקן גז ועל ריקון המיתקן מגז בלא דיחוי, בהתקיים אחד מאלה:

גל נוי אפרת: אם ראה שטעמי בטיחות של אדם או רכוש מחייבים

גל נוי אפרת: (ב) המנהל לא ייתן הוראה לפי סעיף זה, אלא לאחר שנתן למי שכלפיו מופנית ההוראה הזדמנות לטעון את טענותיו; ואולם רשאי המנהל לתת הוראה לפי סעיף זה אף בטרם נתן למי שכלפיו מופנית ההוראה הזדמנות כאמור, אם היה לו יסוד סביר להניח כי מיתקן הגז מהוה סכנה ממשית ומיידית לאדם או לרכוש, ובלד שייתן למי שכלפיו מופנית ההוראה הזדמנות לטעון את טענותיו בהקדם האפשרי לאחר מתן ההוראה, ולא יאוחר משלושים ימים לאחר מתן ההוראה.

גל נוי אפרת: (ג) לא בוצעה ההוראה שנתן המנהל לפי סעיף זה, וראה המנהל שאי ביצועה מהווה סכנה ממשית ומיידית לאדם או לרכוש, רשאי הוא לנקוט צעדים לכפיית קיומה או לבצעה במקום החייב בביצועה ולגבות מהאדם שכלפיו מופנית ההוראה את כפל ההוצאות שהוציא לשם כך; על גביית הוצאות כאמור יחולו הוראות פקודת המסים (גבייה), כאילו היו מס כמשמעותו באותה פקודה.

גל נוי אפרת: הסעיף הזה לא חדש.

גל נוי אפרת: הסמכויות שקבועות בסעיף הזה קיימות בחוק הקיים, בסעיפים 4(ג) ובסעיף 5.

גל נוי אפרת: הוא קובע את הסמכות של המנהל להורות על הפסקת שימוש במתקן גז באחד משני המקרים: או שזה מתקן שלא ניתן לגביו היתר, או, וזה מדבר על כל מתקן, לא רק על מתקן טעון היתר, אם הוא ראה שטעמי בטיחות של אדם או רכוש מחייבים זאת.

גל נוי אפרת: זה יכול להיות גם לגבי צובר קטן שמשמש בניין אחד.

גל נוי אפרת: בסעיף קטן (ב) יש את חובת השימוע, עם חריג לחובה הזאת במקרה שהמתקן מהווה סכנה ממשית ומיידית לאדם או לרכוש, ואז ההוראה יכולה להינתן באופן מיידי עוד לפני שימוע, ובלבד שיהיה שימוע מוקדם לאחר 30 ימים.

גל נוי אפרת: סעיף קטן (ג) מסמיך את המנהל לנקוט צעדים במקרה שהוא רואה שההוראה לא מבוצעת ואי הביצוע מהווה סכנה ממשית ומיידית.

יותם אדמי: אם הוא ראה שטעמי בטיחות של אדם או רכוש מחייבים זאת, זה בסדר גמור, בטח שלא נתווכח על זה.

יותם אדמי: אני מתייחס למתקן גז שלא ניתן לגביו היתר.

יותם אדמי: אנחנו חושבים שלפני שנותנים הוראה להפסיק, לרוקן, צריך לתת איזו שהיא הזדמנות לא רק להשמיע את הטענות, כמו שזה כתוב כרגע, אלא גם אפשרות להוציא היתר.

יעקב מרגי: למה לא ניתן לו היתר?

יותם אדמי: יכול להיות שהספק חשב שזה מתקן שלא צריך היתר, כי בניתוח שלו זה לא מתקן שצריך היתר, ומינהל הגז חושב שזה כן צריך היתר.

יעקב מרגי: ואם זה לא המקרה?

יותם אדמי: אם זה לא המקרה, הסעיף מטפל בזה.

יותם אדמי: אם יש סכנה לרכוש ולאדם, אפשר, אבל לא כשמדובר בעניין פרוצדוראלי של ההיתר.

אילן בנימין: יש אלף ואחת סיבות למה אנחנו לא נותנים היתר - אם הוא לא עונה על דרישות של התקן, אם הוא לא עונה על הדרישות של ההוראות, אם הוא צריך להשלים מסמכים, אם עוברת תקופת זמן מסוימת והוא מחליט שהוא לא רוצה לספק גז במתקן.

יעקב מרגי: יש מצב שמוזרם גז במתקן לפני שהוא קיבל היתר?

יעקב מרגי: אתם מכירים את זה?

אילן בנימין: לא.

יעקב מרגי: ואם מישהו מזרים גז בלי היתר, צריך להפסיק אותו מיידית?

יעקב מרגי: זה מה שרציתם בסעיף הזה?

אילן בנימין: כן.

יותם אדמי: אנחנו מבקשים שלפני שאתה נותן את ההוראה הזאת, תן רגע אפשרות לתקן.

יעקב מרגי: אמר אילן שהוא נותן התראות.

אילן בנימין: יש הליך מוסדר להיתר.

אילן בנימין: הוא מדבר על מתקנים שהם לא טעוני היתר.

יעקב מרגי: הוא מדבר על מתקן טעון היתר.

אילן בנימין: במידה והוא טעון היתר, יש שלבים שאתה צריך לעבור במערכת המקוונת שלנו.

יעקב מרגי: מה אתה עושה אם האדם לא עבר את השלבים?

אילן בנימין: אנחנו שולחים להם מיילים, שואלים אותם, מתקשרים.

יעקב מרגי: אתה נותן לו צ'אנס לתקן?

אילן בנימין: כן.

יעקב מרגי: נניח שאני עכשיו מקים מתקן שהוא טעון היתר ולפני שסיימתי את כל הפרוצדורות אני מזרים בו גז.

יעקב מרגי: כשאתה עולה על זה, אני חייב לעצור באותו הרגע?

אילן בנימין: כן.

יעקב מרגי: ואם לא, זו סכנה, נכון?

אילן בנימין: כן.

יעקב מרגי: מי בעד סעיף 38?

יעקב מרגי: אושר.

גל נוי אפרת: הפסקת ביצוע 39.

גל נוי אפרת: (א) המנהל רשאי להורות למי שמבצע עבודת גז שביצועה אינו טעון עבודת גז רישיון עבודת גז בהתאם להוראות לפי סעיף 14(ב)(3), להפסיק שאינה טעונה לבצע עבודת גז כאמור, אם מבצע עבודת הגז הפר הוראה מהוראות רישיון עבודת לפי חוק זה או הוראה מחוק התקנים בקשר לגז או למיתקן הגז.

גל נוי אפרת: גז (ב) המנהל לא ייתן הוראה לפי סעיף זה, אלא לאחר שנתן למי שכלפיו מופנית ההוראה הזדמנות לטעון את טענותיו; ואולם רשאי המנהל לתת הוראה לפי סעיף זה אף בטעם ניתנה לי שכלפיו מופנית ההוראה הזדמנות כאמור, אם היה לו יסוד סביר להניח כי בשל פעילותו יש חשש לסכנה מיידית לפגיעה באדם או לגרימת נזק חמור לרכוש, ובלבד שייתן למי שכלפיו מופנית ההוראה הזדמנות לטעון את טענותיו בהקדם האפשרי לאחר מתן ההוראה, ולא יאוחר משלושים ימים לאחר מתן ההוראה.

גל נוי אפרת: לפי סעיף 14(ב)(3) השר רשאי לקבוע רשימה של עבודות גז שפטורות מהחובה לקבל רישיון ומספיקה לגביהם הכשרה או הסמכה, ואכן נקבעו כבר תקנות כאלו במסגרת תקנות רישוי עסקים ועבודות גפ"מ.

גל נוי אפרת: הסעיף הזה מסמיך את המנהל להורות למי שמבצע עבודה מהסוג הזה להפסיק את העבודה, בהתאמה לסמכות שיש למנהל להורות על ביטול או הגבלה של מי שיש לו רישיון לעבודת גז.

גל נוי אפרת: גם כאן, בסעיף קטן (ב), יש את חובת השימוע לפני שהמנהל נותן הוראה כזאת, עם החריג שבו במקרה שיש חשש וסכנה מיידית לפגיעה באדם או לגרימת נזק חמור לרכוש, המנהל יכול לתת את ההוראה עוד אפילו לפני שהוא נתן את זכות השימוע, ובלבד שהוא ייתן זכות שימוע בהקדם האפשרי ולא יאוחר מ-30 ימים לאחר מתן ההוראה.

יותם אדמי: חלקים נרחבים מהחוק מדברים על אותו מנהל והסמכויות היחסית מרחיקות לכת שלו – להורות להפסיק, להוציא רישיונות, לקבוע תנאים.

יותם אדמי: סך הכל פונקציה עם הרבה מאוד כוח.

יותם אדמי: אנחנו באנו ואמרנו: חבר'ה, במדינה מתוקנת, בעולם מתוקן, בחקיקה מתוקנת, ראוי שיהיה איזה שהוא מנגנון השגה על ההחלטות של אותו מנהל, לא רק לרוץ לבית משפט כל פעם.

יותם אדמי: יש הרבה מאוד דברים שראוי לפתור אותם פנימית.

יעקב מרגי: סמכות שהיא לא המנהל?

יותם אדמי: סמכות שהיא לא המנהל, אם זה מנכ"ל משרד האנרגיה, אם זו איזו שהיא קבוצת אנשים שיש לה את הידע המקצועי.

יעקב מרגי: אנחנו לא נייצר פונקציה חדשה.

יותם אדמי: אני לא רוצה פונקציה חדשה, אני רוצה אפשרות להשגה.

יותם אדמי: הרבה מאוד פעמים, בתור מי שהתמודד עם החלטות של המנהל בחברה שלו, יש נושאים שהם משפטיים לגבי איך אתה מפרש את התקן, איך אתה מפרש את הבטיחות, איך אתה מפרש את המצב בפועל.

יותם אדמי: צריך שתהיה עוד עין שרואה את הדברים האלה.

יותם אדמי: אדוני בעצמו אמר שחשוב שתהיה סמכות ובקרה על המנהל הזה.

יעקב מרגי: אני חושב שיש מקום לשקול זאת בהכנת התקנות.

יעקב מרגי: את כופרת בזה שצריך שתהיה השגה?

גל נוי אפרת: בוודאי.

יעקב מרגי: כזה ראה וקדש?

גל נוי אפרת: לא.

גל נוי אפרת: מנהל לענייני בטיחות הגז הוא הסמכות המקצועית הבכירה ביותר במשרד.

יעקב מרגי: נניח שהוא הפעיל שיקול דעת מוטעה.

גל נוי אפרת: אז יש ביקורת שיפוטית על ההחלטה של המנהל.

גל נוי אפרת: בכל דברי החקיקה שאני מכירה יש גורם מקצועי אצל הרגולטור, אם זה המנהל או הממונה, שמקבל את ההחלטה המקצועית.

גל נוי אפרת: על ההחלטה הזאת יש דרכי השגה מקובלים, שזו הגשת עתירה מינהלית לבית משפט לעניינים מינהליים.

גל נוי אפרת: זו דרך השגה שאנחנו חושבים שצריכה להיות נכונה גם כאן.

גל נוי אפרת: בעבר הייתה ועדת ערר במשרד האנרגיה, אליה היה צריך להגיש את הערעורים על ההחלטות של המנהל לפני שמגיעים לבית משפט.

גל נוי אפרת: יש לנו ניסיון רע מאוד עם הדבר הזה.

גל נוי אפרת: לקח לנו כמה שנים עד שהצלחנו לבטל את זה בחקיקה שלנו בשנת 2008, אנחנו לא רוצים לחזור לשם.

יעקב מרגי: שכנעת אותי שוועדת ערר לא טובה.

יעקב מרגי: תשכנעי אותי למה את חושבת שאין פה סמכות יתר למנהל.

גל נוי אפרת: אנחנו לא חושבים שיש פה סמכויות יתר למנהל.

גל נוי אפרת: כמעט כל הסמכויות שמוצעות כאן הן סמכויות שקיימות כבר בחוק הקיים.

גל נוי אפרת: אין כאן איזו שהיא סמכות מהותית חדשה שלא קיימת בחוק הקיים.

יעקב מרגי: החוק הקיים זה לא הלכה למשה מסיני.

יעקב מרגי: יכול להיות שהעיוות בא משם.

יעקב מרגי: נניח שהיה דבר קטן שהשבית מפעל לזמן מסוים ואני רוצה לערער על זה.

גל נוי אפרת: אין במשרד גורם מקצועי שיש לו ידע גדול יותר ממנהל לענייני בטיחות הגז.

גל נוי אפרת: הוא הסמכות המקצועית הבכירה ביותר.

יעקב מרגי: תני לספק אפשרות לערער.

גל נוי אפרת: בדיוק בשביל זה יש את זכות הטיעון שאנחנו נותנים.

יעקב מרגי: בבית משפט לעניינים מינהליים?

גל נוי אפרת: לא, לפני.

גל נוי אפרת: יש למנהל ייעוץ משפטי שוטף גם בהחלטות מינהליות.

אילן בנימין: יש גם יועץ חיצוני למשרד.

גל נוי אפרת: המנהל מפעיל את שיקול הדעת שלו.

יעקב מרגי: איך השימוע שמופיע בסעיף (ב) מתנהל?

גל נוי אפרת: המנהל מוציא הודעה על כוונה לפעול בהתאם לסמכות שלו.

גל נוי אפרת: הוא מוציא הודעה מנומקת בכתב שבה הוא מפרט מה הליקוי או מה הסכנה שנשקפת מהמתקן.

גל נוי אפרת: הוא נותן זכות טיעון בכתב לבעל הרישיון.

גל נוי אפרת: לפעמים יש כמה תכתובות, זה לא מסתיים בתכתובת אחת.

גל נוי אפרת: לפעמים יש גם שימוע בעל-פה, אם יש צורך בזה.

גל נוי אפרת: יש פה הליך מינהלי שלם שנעשה לפי כל הכללים של המשפט המינהלי.

איתי עצמון: בלא מעט חוקי רגולציה שאני מכיר מתחומים שונים, כמו הגנת הסביבה, כמו תקשורת, בהחלט ניתנות סמכויות לרגולטור, אם זה המנהל או הממונה, כפי שהן מוגדרות באותו חוק.

איתי עצמון: כמו שרשות ציבורית פועלת בהתאם לכללי המשפט המינהלי, גם המנהל כאן נעזר ונועץ בסגל המקצועי של המשרד, יכול להיעזר ביועצים חיצוניים או ביועצים אחרים.

איתי עצמון: זה לא שיושב אדם אחד בחדר ומחליט.

איתי עצמון: הרשות המינהלית כפופה להרבה מאוד כללים שלא כתובים כאן.

איתי עצמון: זכות הטיעון צריכה לנהוג בסבירות, צריכה לשקול את כל השיקולים הרלוונטיים, וכיוצא בזה.

יותם אדמי: ועדיין ההשגה על ההחלטה של המנהל היא לאותו מנהל.

יותם אדמי: אין לנו יכולת ללכת למישהו אחר חוץ מאשר לרוץ לבית משפט.

יעקב מרגי: זו זכות שימוע, לא השגה.

יותם אדמי: בתיקון לחוק הגנת הסביבה על היתרי רעלים, שזה נושא לא פחות חשוב, עם סמכויות מקצועיות, עם היבטים של בטיחות הציבור, נתנו אפשרות של השגה, כי הבינו שיש חשיבות בדבר הזה.

יעקב מרגי: הגנת הסביבה זה עדיין לא גז.

יעקב מרגי: מי בעד סעיף 39?

יעקב מרגי: אושר.

גל נוי אפרת: פרק ו': פיקוח ואכיפה הסמכת 40.

גל נוי אפרת: (א) השר שאי להסמיך, מבין עובדי משרדו, מפקחים שיהיו נתונות להם מפקחים הסמכויות לפי פרק זה, כולן או חלקן, לשם פיקוח על ביצוע הוראות לפי חוק זה (בפרק זה – מפקח).

גל נוי אפרת: (ב) לא יוסמך מפקח לפי הוראות סעיף קטן (א), אלא אם כן מתקיימים בו כל אלה:

גל נוי אפרת: קבלת פרטי העובד, כי היא אינה מתנגדת להסמכתו מטעמים של שלום הציבור וביטחונו, לרבות בשל עברו הפלילי;

גל נוי אפרת: לו לפי פרק זה, כפי שהורה השר, בהסכמת השר לביטחון הפנים, וכן הכשרה מתאימה בנושאים הנוגעים לחוק זה ולהוראות חוק התקנים בקשר לגז או למיתקן גז, כפי שהורה המנהל.

גל נוי אפרת: עם השר לביטחון הפנים.

גל נוי אפרת: (ג) הודעה על הסמכת מפקח לפי סעיף זה תפורסם ברשומות ובאתר האינטרנט של משרד האנרגיה.

גל נוי אפרת: סמכויות 41.

גל נוי אפרת: לשם פיקוח על ביצוע ההוראות לפי חוק זה, רשאי מפקח - פיקוח

גל נוי אפרת: זהות או תעודה רשמית אחרת המזהה אותו;

גל נוי אפרת: בהם כדי להבטיח את ביצוען של ההוראות לפי חוק זה או להקל על ביצוען; בפסקה זו, "מסמך" – לרבות פלט כהגדרתו בחוק המחשבים, התשנ"ה-1995;

גל נוי אפרת: או הדגימות לבדיקת מעבדה מאושרת, לשמור ואתן או לנהוג בהן בדרך אחרת, וכן להורות לבעל רישיון ספק גז על מסירת המדידות או הדגימות כאמור לבדיקת מעבדה מאושרת או על שמירתן לתקופה שיורה או לנהוג בה בדרך אחרת;

גל נוי אפרת: לכלי תחבורה כשהוא נייח, ובלבד שלא ייכנס למקום המשמש למגורים אלא על פי צו של בית משפט; לבקשת המחזיק במקום או אם יש לו יסוד סביר להניח שמיתקן הגז הנמצא במקום מהווה סכנה ממשית ומיידית לאדם או לרכוש; לעניין זה לא יראו שטחים משותפים בבניין מגרום במקום המשמש למגורים.

גל נוי אפרת: סמכויות 43.

גל נוי אפרת: התעורר חשד לביצוע עבירה לפי הוראות חוק זה, רשאי מפקח –

גל נוי אפרת: הנוגעות לעבירה כאמור; על חקירה לפי פסקה זו יחולו הוראות סעיפים 2 ו-3 לפקודת הפרוצדורה הפלילית (עדות), בשינויים המחויבים;

גל נוי אפרת: פסקה זו יחולו הוראות הפרק הרביעי לפקודת סדר הין הפלילי (מעצר וחיפוש) (נוסח חדש), התשכ"ט-1969 (בסעיף קטן זה – פקודת מעצר וחיפוש), בשינויים המחויבים;

גל נוי אפרת: וחיפוש, ולבצעו; על חיפוש לפי פסקה זו יחולו הוראות סעיפים 24(א)(1), 26 עד 28 ו-45 לפקודת מעצר וחיפוש, בשינויים המחויבים.

גל נוי אפרת: זיהוי 44.

גל נוי אפרת: (א) מפקח לא יעשה שימוש בסמכויות הנתונות לו לפי פרק זה, אלא בעת מפקח מילוי תפקידו ובהתקיים אלה:

גל נוי אפרת: בעת ביצוע סמכויותיו לפי סעיף 43, הוא לובש מדי מפקח

גל נוי אפרת: נחזים להיות מדי משטרה;

גל נוי אפרת: ועל סמכויותיו של מפקח, שאותה יציג על פי דרישה.

גל נוי אפרת: (ב) חובת ההזדהות לפי סעיף קטן (א) לא תחול אם קיומה עלול לגרום לפגיעה בביטחון המפקח או בביטחון אדם אחר; חלפה הנסיבה שבשלה לא קיים המקפח את חובת ההזדהות כאמור בסעיף קטן זה, יקיים המפקח את חובתו כאמור, מוקדם ככל האפשר.

איתי עצמון: מכיוון שהפרק הזה מבוסס על איזו שהיא תבנית או מודל מאוד מאוד מקובלים בהרבה מאוד חוקים, אני מציע שתסבירי את השינויים שיש בפרק הזה לעומת המודל המקובל.

איתי עצמון: אני מתייחס לעניין הכניסה למקום המשמש למגורים, וכן לעניין חובת ההזדהות בסעיף 44(ב).

גל נוי אפרת: צריך לומר שכבר היום יש לנו סמכויות פיקוח ואכיפה בחוק הקיים.

גל נוי אפרת: בחקיקה החדשה הזאת אנחנו מציעים להתאים את הסמכויות האלו לחקיקה העדכנית.

גל נוי אפרת: אנחנו מבקשים שבמקרים בהם יש יסוד סביר להניח שהמתקן מהווה סכנה ממשית ומיידית, או כשמדובר בצרכן שביקש מהמפקח להיכנס לביתו כדי לבדוק את המתקן - לאפשר למפקח להיכנס למקום הזה גם בלי צו של בית משפט.

גל נוי אפרת: הכלל הוא שבשביל להיכנס למקום שמשמש למגורים צריך צו של בית משפט.

גל נוי אפרת: בשני המקרים החריגים האלה ניתן יהיה להיכנס למקום כזה גם בלי צו של בית משפט.

גל נוי אפרת: זאת הוראה שקיימת בכמה דברי חקיקה אחרים.

גל נוי אפרת: סעיף 44 קובע חובת זיהוי מפקח, שזה סעיף חדש שאין לנו אותו היום בחקיקה.

גל נוי אפרת: בסעיף קטן (ב) אנחנו מציעים לקבוע חריג לכלל שקובע חובת זיהוי של המפקח, וזה במקרה שבו חובת ההזדהות עלולה לגרום לפגיעה בביטחון המפקח או בביטחון של אדם אחר.

גל נוי אפרת: באותם מקרים המפקח יהיה רשאי לא להזדהות, ובלבד שהוא יזדהה ברגע שחלפה הנסיבה שבשלה הוא לא היה יכול להזדהות.

גל נוי אפרת: זה סעיף חריג שקיים בכמה דברי חקיקה.

איתי עצמון: הוא לא מאוד שגור.

איתי עצמון: השאלה למה יש הצדקה לקבוע אותו דווקא כאן בעניין הגפ"מ.

גל נוי אפרת: בגלל אופי העיסוק יש מקרים שבהם יכולה להישקף סכנה למפקח.

יעקב מרגי: יש לכם פקחים?

גל נוי אפרת: יש לנו מפקחים.

ח'אלד פראג': יש לנו 20 מפקחים שנמצאים כל היום בשטח.

יעקב מרגי: יש להם מדים?

ח'אלד פראג': היום יש להם מדים.

יעקב מרגי: מה זה "היום"?

ח'אלד פראג': בשנה האחרונה, אחרי שכתבנו את החוק, רכשנו מדים עם כובעים ותגים.

גד ואנונו: אני מבקש שהמפקחים יהיו טכנאים רמה 2, עם ניסיון בחברות גז כאלו ואחרות.

גד ואנונו: הרבה פעמים שולחים לנו מפקחים בלי ידע.

גד ואנונו: אני מבקש שגם להכשרות של המפקחים יתקבלו אנשים שהיו לפחות שלוש שנים בשטח, שעבדו, שלא יביאו איזה הנדסאי שקרא את החוק.

ח'אלד פראג': המפקחים שלנו עוברים קורס גפ"מ כמו כל טכנאי גז שנמצא בארץ.

ח'אלד פראג': אנחנו לא דורשים מהם לעשות את הבחינה כדי לקבל את הרישיון, כי הם לא מתקיני גז, הם רק מפקחים.

יעקב מרגי: הם יודעים איך נראה בלון גז?

ח'אלד פראג': הם יודעים הכל.

ח'אלד פראג': הם נמצאים במתקני הגז.

יעקב מרגי: טכנאי שלמד והוכשר בקורס בלי פרקטיקה מייצר לו בעיות.

חן בר יוסף: תכנית ההכשרה היא לא רק לימודי כיתה, היא לא רק קריאת חומר, היא לא רק ידיעת התקן.

חן בר יוסף: תכנית ההכשרה כוללת התלוות למפקח במשך שלושה חודשים לפחות.

יעקב מרגי: מי חונך אותו?

יעקב מרגי: מפקח אחר?

חן בר יוסף: מפקח ותיק.

יעקב מרגי: שלושה חודשים?

חן בר יוסף: לפחות.

חן בר יוסף: בנוסף, אנחנו מכשירים אותם תוך כדי ועושים רענונים, בין של הלשכה המשפטית, בין של אנשים שהם מהנדסי גז, בתוך התהליך הזה.

חן בר יוסף: להגיד לך שאנחנו מושלמים?

חן בר יוסף: אנחנו לא מושלמים.

יעקב מרגי: מי בעד אישור פרק ו' כולו?

יעקב מרגי: אושר.

איתי עצמון: עניינו של פרק ז' הוא בתחולה למערכת הביטחון.

איתי עצמון: הנושא של מערכת הביטחון יידון בישיבות הבאות, לא כרגע.

גל נוי אפרת: פרק ח': עונשין עונשין 50.

גל נוי אפרת: (א) העושה אחד מאלה, דינו – מאסר שלוש שנים או כפל הקנס האמור בסעיף 61(א)(4) לחוק העונשין, התשל"ז-1977 (להלן – חוק העונשין):

גל נוי אפרת: לתנאיו, בניגוד להוראות סעיף 2(א);

גל נוי אפרת: במיתקן כאמור בלא היתר למיתקן הגז או שלא בהתאם לתנאי ההיתר, בניגוד להוראות סעיף 9(א);

גל נוי אפרת: אותה עבודת גז, או שלא בהתאם לתנאיו, בניגוד להוראות סעיף 14(א);

גל נוי אפרת: 19 או בניגוד להוראות סעיף 19 כפי שהוחל בסעיף 30(1), לפי העניין;

גל נוי אפרת: 20 או בניגוד להוראות סעיף 20 כפי שהוחל בסעיף 30(א), לפי העניין;

גל נוי אפרת: בלא שהמנהל התיר לו לעשות כן או שלא בהתאם לתנאים שנקבעו ברישיונו, בניגוד להוראות סעיף 27.

גל נוי אפרת: (ב) העושה אחד מאלה, דינו – מאסר שנתיים או כפל הקנס האמור בסעיף 61(א)(3) לחוק העונשין –

גל נוי אפרת: מיתקן גז טעון היתר שאינו מיתקן גז לצריכה עצמית טרם מילויו לראשונה בגז, או שלא מבצע בדיקות תקופתיות למיתקן כאמור, שלא בהתאם לתנאי ההיתר למיתקן הגז, בניגוד להוראות סעיף 24(א);

גל נוי אפרת: בדרישות התקן, בניגוד להוראות סעיף 33;

גל נוי אפרת: לתיקון ליקוי או להספקת הפרה שניתנה לפי סעיף 36;

גל נוי אפרת: להכנת תכנית בטיחות שניתנה לפי סעיף 37;

גל נוי אפרת: בהתאם להוראת המנהל להפסקת שימוש במיתקן גז או לריקונו שניתנה לפי סעיף 38;

גל נוי אפרת: גז בהתאם להוראות שקבע השר לפי סעיף 14(ב)(3), שלא פועל בהתאם להוראת המנהל להפסקת ביצוע עבודת הגז שניתנה לפי סיעף 29.

גל נוי אפרת: (ג) העושה אחד מאלה, דינו – מאסר שנה או קנס כאמור בסעיף 61(א)(2) לחוק העונשין –

גל נוי אפרת: גז לצריכה עצמית טרם הספקה ראשונית של גז למיתקן הגז, בניגוד להוראות סעיף 25(א) או בניגוד להוראות סעיף 25(א) כפי שמוחל בסעיף 30, לפי העניין;

גל נוי אפרת: למיתקן גז לצריכה עצמית שהוא סיפק לו גז, בניגוד להוראות סעיף 25(ב) או בניגוד להוראות סעיף 25(ב) כפי שהוחל בסעיף 30, לפי העניין; (2א) בעל רישיון ספק גז או סוכן שאינו מבצע בדיקה תקופתית למיתקן גז לצריכה עצמית לפני שהוא מספק גז למיתקן במקרה של החלפת ספק גז, בניגוד להוראות סעיף 25(ג1) כפי שהוחל בסעיף 30, לפי העניין;

גל נוי אפרת: גז לצריכה עצמית אף שהתבקש לעשות כן על ידי צרכן גז או אדם אחר, בניגוד להוראות סעיף 25(ה) או בניגוד להוראות סעיף 25(ה) כפי שהוחל בסעיף 30, לפי העניין;

גל נוי אפרת: למיתקן גז, בניגוד להוראות סעיף 26(א) או (ב) או בניגוד להוראות סעיף 26(א) או (ב) כפי שהוחלו בסעיף 30, לפי העניין;

גל נוי אפרת: גז שנותק או המספק גז למיתקן גז שנותק, בניגוד להוראות סעיף 26(ד) או בניגוד להוראות סעיף 26(ד) כפי שהוחל בסעיף 30, לפי העניין;

גל נוי אפרת: 34(א);

גל נוי אפרת: 2(ב)(2) או (3), הרוכש גז בניגוד להוראות סעיף 34(ב); (7א) מי שאינו צרכן גז ביתי, המעסיק בעבודת גז את מי שאינו בעל רישיון עבודת גז בניגוד להוראת סעיף 34א.

גל נוי אפרת: (ד) המפר הוראה מהוראות תקנות לפי חוק זה כמפורט בתוספת השישית, דינו – מאסר חצי שנה או קנס כאמור בסעיף 61(א)(1) לחוק העונשין.

גל נוי אפרת: תוספת שישית (סעיף 50(ד)) עונשין על הפרת תקנות לפי החוק

גל נוי אפרת: תקנה 3 לתקנות הגז (בטיחות ורישוי) (החלת תקן 1134), התשס"א- 2001 (בחוק זה – תקנות החלת תקן 1134);

גל נוי אפרת: ומכלים מיטלטלים, בניגוד להוראות תקנה 4 לתקנות החלת תקן 1134;

גל נוי אפרת: להוראות תקנה 3(ב) עד (ד) לתקנות הגז (בטיחות ורישוי) (רישוי העוסקים בעובדות גפ"מ), התשס"ו-2006 (בחוק זה – תקנות רישוי העוסקים בעבודות גפ"מ);

גל נוי אפרת: המתחייבות לפי התקן הנוגע לאותו סוג מיתקן, בניגוד להוראות תקנה 10(א) לתקנות רישוי העוסקים בעבודות גפ"מ;

גל נוי אפרת: גפ"מ, בניגוד להוראות תקנה 10(ב) או (ג) לתקנות רישוי העוסקים בעבודות גפ"מ;

גל נוי אפרת: לצו הגז (בטיחות ורישוי) (מכלי גפ"מ מיטלטלים), התשע"ה-2015 (בחוק זה – צו מכלי גפ"מ מיטלטלים);

גל נוי אפרת: מכל גפ"מ, בניגוד להוראות סעיף 3(א) לצו מכלי גפ"מ מיטלטלים או בניגוד להוראות סעיף 3(א) לצו האמור כפי שהוחל בסעיף 30, לפי העניין;

גל נוי אפרת: לצו מכלי גפ"מ מיטלטלים או בניגוד להוראות סעיף 4 לצו האמור כפי שהוחל בסעיף 30, לפי העניין;

גל נוי אפרת: סעיף 5 לצו מכלי גפ"מ מיטלטלים או בניגוד להוראות סעיף 5 לצו האמור כפי שהוחל בסעיף 30, לפי העניין;

גל נוי אפרת: סעיף 6 לצו מכלי גפ"מ מיטלטלים או בניגוד להוראות סעיף 6 לצו האמור כפי שהוחל בסעיף 30, לפי העניין;

גל נוי אפרת: לצו מכלי גפ"מ מיטלטלים;

גל נוי אפרת: ביממה, כל ימות השנה, או שלא נותן בתוך שתי דקות מענה אנושי לקריאה הנוגעת לאירוע גז או חשש לאירוע כאמור בניגוד להוראות סעיף 2(א) לצו הגז (בטיחות ורישוי) (אירוע גפ"מ), התש"ף-2020 (בחוק זה – צו אירוע גפ"מ);

גל נוי אפרת: ללא דיחוי למקום שנתקבלה לגביו קריאה, או שלא מפסיק את דליפת הגז ממכלית הגז או את הספקת הגז הראשית למיתקן כאמור, לפי העניין, בניגוד להוראות סעיף 3(ג) לצו אירוע גפ"מ;

גל נוי אפרת: נוטל דבר ממקום האירוע או נוקט בכל פעולה, בניגוד להוראות סעיף 3(ו) לצו אירוע גפ"מ;

גל נוי אפרת: גוף הצלה, משטרת ישראל או משרד האנרגיה, שנוכח במקום, בניגוד להוראות סעיף 3(ז) לצו אירוע גפ"מ;

גל נוי אפרת: נוהל ספק הגז שאישר המנהל, או בהיעדר אישור של מפקח הבטיחות או בעל רישיון מתקין גפ"מ רמה 2 שמפקח הבטיחות הסמיך לכך, בניגוד להוראות סעיף 4(א) לצו אירוע גפ"מ;

גל נוי אפרת: נזק לרכוש, ללא אישור בדבר התאמת המיתקן לתקן 158 חלק 4, בניגוד להוראות סעיף 4(ב) לצו אירוע גפ"מ;

גל נוי אפרת: ללא תעודת בדיקה בדבר התאמת המיתקן לתקן 158, או אישור בדבר התאמת המיתקן לתקן 158 חלק 4, בניגוד להוראות סעיף 4(ב) לצו אירוע גפ"מ;

גל נוי אפרת: אישור תקינות המכשיר, מאת מי שמורשה לתחזק מכשיר כאמור, בניגוד להוראות סעיף 4(ג) לצו אירוע גפ"מ; לפי החוק הקיים, העוסק בעבודת גז בלי שיש לו רישיון, שזה הטכנאי גז, דינו – מאסר שנתיים או קנס מסוים, וכל יתר העבירות לפי החוק, דינן – מאסר שנה, כולל העבירות שקבועות בצווים ובתקנות לפי החוק.

גל נוי אפרת: זו הוראה מיושנת שלא מקובלת בחקיקה עדכנית.

גל נוי אפרת: בהתאמה לחקיקה עדכנית פירטנו בסעיף 50 את כל העבירות לפי החוק, גם העבירות שקבועות בסעיפים עצמם של החוק, וגם בתוספת השישית שהקראתי, את העבירות שקבועות בכל חקיקה המשנה, בתקנות ובצווים לפי החוק.

גל נוי אפרת: סיווגנו את כל העבירות לארבעה מדרגים בהתאם לרמת החומרה של העבירה.

גל נוי אפרת: דרגת החומרה הגבוהה ביותר זה העבירות שמפורטות בסעיף קטן (א).

גל נוי אפרת: יש שם עבירות כדוגמת עיסוק ללא רישיון, הפעלת מתקן ללא היתר, ספק גז שמבצע פעולות באמצעות סוכן בלי שהרישיון שלו מתיר.

גל נוי אפרת: אלו העבירות החמורות ביותר, עליהן אנחנו מציעים לקבוע עונש מאסר של שלוש שנים במקום עונש מאסר של שנה שקבוע כיום בחוק, למעט עונש מאסר של שנתיים שקבוע לגבי ביצוע עבודות גז ללא רישיון, או כפל קנס ב61(א)(4).

יעקב מרגי: למה אתם נדרשים להעלות את רף הענישה משנה לשלוש שנים?

חן בר יוסף: לרף הענישה העליון כמעט ולא ניתן להגיע בבתי המשפט.

חן בר יוסף: הכל הוא על בסיס השוואתי.

חן בר יוסף: זה עבירות מסכנות חיים.

יעקב מרגי: ברור שזה הרף העליון.

יעקב מרגי: למה נדרשתם לזה?

יעקב מרגי: מה קרה?

יעקב מרגי: הרגשתם שאין הרתעה?

חן בר יוסף: אין הרתעה.

חן בר יוסף: אנחנו תופסים מחסנים שמסכנים שכונות שלמות.

חן בר יוסף: היה אירוע ביפו שנהרג אדם.

חן בר יוסף: כשנכנסתי שלוש שעות אחר כך לטמבורייה, למקום שמוכר כל מיני ציוד, ושאלתי אם יש לו מכלי גז, הוא אמר לי: "כן, הנה פה על המדף".

יעקב מרגי: אני מכיר את המקרה, שמענו עליו.

גל נוי אפרת: ההצעה בדרגת החומרה הגבוהה ביותר - כפל קנס של 61(א(4).

גל נוי אפרת: ב-61(א)(4) לחוק העונשין הקנס הוא 226,000 שקלים חדשים.

גל נוי אפרת: כפל של זה הוא בסביבות ה-450,000 שקלים חדשים.

גל נוי אפרת: זה לא אומר שעל כל הפרה כזאת זה הסכום שבית המשפט יפסוק.

גל נוי אפרת: דרגת החומרה השנייה, שאלו העבירות שמפורטות בסעיף קטן (ב), היא מאסר של שנתיים, או כפל קנס האמור בסעיף 61(א)(3).

גל נוי אפרת: ב-61(א)(3) לחוק העונשין קבוע קנס של 75,300 שקלים חדשים.

גל נוי אפרת: כפל קנס של זה יוצא 150,000 שקלים.

איתי עצמון: איך נקבע המדרג?

איתי עצמון: איך סיווגתם את העבירות?

גל נוי אפרת: ניסינו לעשות סיווג בהתאם לחומרה שאנחנו מייחסים לכל עבירה.

גל נוי אפרת: הרף הכי גבוה זה עבירות שיש בהן איזה שהוא יסוד של חוסר ברישיון או בהיתר.

גל נוי אפרת: הרף השני זה עבירות שאין בהן את היסוד של חוסר רישיון, יש בהן סכנה בטיחותית משמעותית, כמו ייצור של גז שלא עומד בדרישות תקן, או ספק שלא פועל בהתאם להוראת מנהל להפסיק לתקן ליקוי או להפסיק פעילות של מתקן.

גל נוי אפרת: הרף השלישי של מאסר שנה זה עבירות שמפורטות בסעיף קטן (ג), שהקנס הקבוע בהן הוא בהתאם לסעיף 61(א)(2), שזה 29,200 שקלים חדשים.

יעקב מרגי: המדרג היה, לא המצאתם אותו.

גל נוי אפרת: לא היה מדרג בכלל.

יעקב מרגי: אנחנו לא מנחים את בתי המשפט?

גל נוי אפרת: ההוראה שקבועה בחוק הקיים היום קובעת את אותו עונש על כל מעשה.

יעקב מרגי: זה שיש מדרג זה בא להיטיב.

גל נוי אפרת: בעבירות החמורות זה מחמיר, בעבירות הקלות זה מקל.

איתי עצמון: ככה נוהגים בחקיקה עדכנית.

גל נוי אפרת: נכון.

גל נוי אפרת: זה לא מקובל לקבוע הוראה כמו שקבועה בחוק הגז מ-1989.

גל נוי אפרת: המדרג הנמוך ביותר זה חצי שנת מאסר, או קנס לפי 61(א)(1).

כפיר נבון: לא נעשתה הפרדה במדרג הגבוה בין מי שפועל ללא רישיון לבין מי שפועל שלא על פי תנאי הרישיון.

יעקב מרגי: מבחינתי, מי שעובד לא לפי כללי הרישיון, עובד בלי רישיון.

יעקב מרגי: מה ההבדל בין אחד שעובד בלי רישיון לבין אחד שעובד לא לפי כללי הרישיון, ברמת הסכנה?

כפיר נבון: אין לי איזו דוגמה לתת, אבל אני חושב שזו לא אותה עבירה.

כפיר נבון: מי שעובד בלי רישיון עובר עבירה מהדרגה הראשונה.

כפיר נבון: הענישה על מי שאולי חרג מתנאי הרישיון צריכה להיות אחרת.

כפיר נבון: הטכנאים הם אנשים פשוטים, בין אם הם עובדים בחברה גדולה, קטנה, בין אם הם עצמאיים.

כפיר נבון: עושים לפעמים טעויות שלא בזדון, שלא בידיעה, שלא בכוונה.

יעקב מרגי: ולכן, מינינו שופטים בני אדם, לא מכונות אוטומטיות.

כפיר נבון: זה נכון, ובכל זאת אני חושב שהענישה היא מופרזת לגבי העוסקים בעבודות גפ"מ.

כפיר נבון: אני לא מקל ראש באחריותם ובעבודה המסוכנת שהם עוסקים בה.

כפיר נבון: המחסור שיש היום בארץ בטכנאי גז נובע בחלקו מהסיפור הזה שאנשים פשוט מפחדים ולא רוצים להתעסק בזה.

יעקב מרגי: אני חושב שהמחסור נובע מזה שאנשים לא רוצים לעבוד קשה.

כפיר נבון: זה גם.

 << אורח >> אחמד עאמר: עד לפני שנה וחצי הייתי יועץ משפטי במינהל הגז, הייתי שותף להכנת החוק הזה.

 << אורח >> אחמד עאמר: אני מצטרף להערה של סופרגז בנוגע להבדל בין עיסוק בתחום הפיראטי לעיסוק שלא בתחום הפיראטי.

 << אורח >> אחמד עאמר: כשאנחנו מפרים תנאי רישיון כספק גז, אנחנו לא נמצאים בתחום הפיראטי.

 << אורח >> אחמד עאמר: אנחנו מפרים, חורגים, אולי מעגלים פינות, אבל לא עוסקים ללא רישיון.

 << אורח >> אחמד עאמר: אם נסתכל על פרט 12 בתוספת, כתוב שיש עונש של עד חצי שנת מאסר לספק גז שלא מפעיל מוקד חירום, כשהפעלת מוקד חירום זה חלק מתנאי הרישיון של כל ספק גז היום.

 << אורח >> אחמד עאמר: בסעיף 50(א)(1) מקבלים שלוש שנות מאסר.

 << אורח >> אחמד עאמר: יש פה סתירה, ולכן צריך לשנות את זה.

הדר זיו: לגבי סעיף 50(א), לגבי מדרג הענישה הגבוה ביותר, מצופה היה שהעבירות שיהיו חוסות תחת הסעיף הזה יהיו עבירות מסכנות חיי אדם.

הדר זיו: בסעיף קטן (5) כתוב שספק גז או סוכן שמספק גז ללא הסכם בכתב או ללא חשבונית יהיה חשוף לשלוש שנת מאסר.

הדר זיו: זו נראית עבירה שלא צריכות להיות לגביה שנות מאסר, לכל היותר צריך שיהיה לגביה קנס.

חן בר יוסף: החשבונית זה לא עניין של כסף.

יותם אדמי: אני מבקש מאדוני לא לאשר את כל סעיף 50 בבת אחת, כי יש כאן כמה מדרגים.

יותם אדמי: יש כאן הפניה להפרה של הוראות, צווים ותקנות.

יותם אדמי: אחד מהצווים שמצדיק חצי שנת מאסר זה אם לא עונים תוך שתי דקות לטלפון, משהו שדיברנו עליו לפני כמה חודשים שיהיה עליו רק עיצום כספי.

יותם אדמי: אני יודע מה מינהל הגז הולך לומר על הדבר הזה.

יותם אדמי: הוא הולך להגיד: "כן, הכנסנו את זה גם כעיצום כספי".

יותם אדמי: זו מבחינתנו תשובה שהיא לא מספקת.

יותם אדמי: אנחנו לא מוכנים שעבירה של הפרת תנאי רישיון, של הפרת תנאי היתר, של אי מענה תוך שתי דקות, תהיה לשיקול הדעת שלהם אם לקחת אותי לכתב אישום או לא לקחת אותי לכתב אישום.

יותם אדמי: בתור מי שמקבל את אנשי חברת סופרגז ואת מנהלי חברת סופרגז כשמוגש איזה שהוא כתב אישום, השאלה אם זה עונש מאסר של שנה, של שנתיים, של חצי שנה, של שלוש שנים, בכלל לא הפרק.

יותם אדמי: עצם הגשת כתב האישום מהווה אירוע.

יותם אדמי: כתבנו מכתב ארוך מטעם מכון האנרגיה שמסביר את הבעיה בכל אחד מהסעיפים.

יותם אדמי: אני אשמח לשמוע את ההתייחסות של מינהל הגז ושל היועץ המשפטי של הוועדה.

יותם אדמי: יש פה דברים מהותיים.

יותם אדמי: זה דיני נפשות של העוסקים בתחום.

אבי פרל: אין בשום תחום כאלה איומים וכאלו סנקציות.

אבי פרל: לא בחוק התעבורה, אם אחד עבר באדום, שזו ממש סכנה גדולה, ולא בשום תחום אחר.

אבי פרל: אין בשום תחום כאלו מטלות, כאלה חוקים וכאלה קנסות ומאסרים.

אבי פרל: אדוני בטח מבין שלה

אבי פרל: פוך אותנו לעבריינים על טעות זה שערורייתי.

אבי פרל: אני מציע להבדיל בין מי שיש לו רישיון ועשה את הכל על פי חוק, לבין מי שלא.

גד ואנונו: אני חושב שהסעיף הזה מוגזם, הוא גורם לנו לפחד מיותר.

גד ואנונו: זה יגרום לכך שרוב המנכ"לים לא ירצו להיות מנכ"לים, או שכל אחד יביא איזה מישהו אחר מתחתיו כדי שיהיה מנכ"ל.

גד ואנונו: אי אפשר לעבוד ככה.

גד ואנונו: אי אפשר לעבוד כשמכוונים אליך אקדח כל היום.

גד ואנונו: לא יכול להיות שבן אדם יבוא כל בוקר ויפחד פחד מוות, זו לא שיטה.

רוית ארבל: אדוני התייחס לחוק התחרות.

רוית ארבל: שם לממונה יש סמכות להגיש כתב אישום ולהטיל עיצומים כספיים, רק ששיקול הדעת שלה מוגבל.

רוית ארבל: זה לא נתון לבחירתה המוחלטת מתי לעשות זה ומתי לעשות זה.

יעקב מרגי: אין ספק שיש הבדל עצום בין חאפר לבין מי שעובד בתנאי הרישיון.

יעקב מרגי: צריך להשאיר ברף הגבוה של הענישה את הפיראטיים.

איתי עצמון: את מי שפועל ללא רישיון.

יעקב מרגי: אותו צריך לשים ברף הגבוה של הענישה.

יעקב מרגי: אני חושב שאם חברה מוסדרת חרגה, המדרג הבא צריך להיות נכון לגביה.

יעקב מרגי: אתה לא יכול לומר את שניהם באותה אמירה.

יעקב מרגי: אתה לא יכול לשים את שניהם באותה פוזיציה.

יעקב מרגי: בלי שום קשר, אני חושב שמי שמעז לעשות את זה, רף הענישה כלפיו צריך להיות גבוה יותר.

גל נוי אפרת: התבנית "של עושה פעולה ללא רישיון או בניגוד לתנאי הרישיון", בסעיף עונשין זו תבנית מקובלת.

איתי עצמון: לפעמים ככה, לפעמים ככה.

יעקב מרגי: לא בהכרח.

יעקב מרגי: אם אתה רוצה הרתעה אתה צריך להפריד אותם.

יעקב מרגי: בן אדם שייכנס לתחום הזה ללא רישיון צריך לחטוף את המכה הכי קשה.

חן בר יוסף: חלק מאירועי הגז הכי מזעזעים שהיו בארץ קורים לפעמים אצל סוכנים של חברות שקיבלו רישיון, לפעמים בסניפים של חברות שקיבלו רישיון.

חן בר יוסף: כיוון שהוא כבר בתחום הוא הלך ופתח מחסן ענק בין בתים.

יעקב מרגי: תתבע אותו.

חן בר יוסף: זה מעשה חאפרי לכל דבר ועניין.

חן בר יוסף: הבן אדם הוא עם יותר זמינות לציוד ולמוצר גז.

יעקב מרגי: אתה בא וכופר בראייה שלי בכך שאתה אומר שדווקא בגלל שהוא בעל רישיון הוא צריך לחטוף יותר.

חן בר יוסף: הוא מודע למעשה שהוא עשה.

חן בר יוסף: לצערנו, יש שני בלונים יפים ומסודרים בפרונט, מאחורה יש זוועות.

יעקב מרגי: זה נושא כבד מאוד סעיף 50.

יעקב מרגי: יש לכם התייחסות שקיבלתם ממכון האנרגיה והתייחסות שקיבלתם מהחברות הקטנות.

יעקב מרגי: אני רוצה שתבואו בשבוע הבא לדיון עם התייחסות להערות שלהם.

יעקב מרגי: תתייחסו לגבי המדרג, לגבי חומרת הענישה, כדי שנצלול לעומק.

יעקב מרגי: תודה רבה, הישיבה נעולה.